text:
اؤزگه (رومان)
یابانچی آلبر کامونون ادبیات ساحهسینده ان اونملی کیتابیدیر. بۇ رومان ایلک دفعه ۱۹۴۲-اینجی ایلده یاییلیبدیر.
موضوع[دَییشدیر]
رومانین موضوعسو چوْخ سادهدیر. رومانداکی هر شئي چوْخ قێسا بیر زامان آرالیغیندا اوْلوب بیتير. الجزایرده، بیر تصادوف نتیجهسینده، بیر عربی اؤلدورن اوْرتا طبقهدن بیر فرانسهلی، مئرساولت Mersault، اؤزونو آددیم-آددیم اؤلومه آپاران مدتی لاقئيد شکیلده ایزلر. دیگر شخصلرین آدی خاطیرلانسا دا، روْمان قهرمانینین آدینی اؤیرهنه بیلمیرسیز (بۇرادا کافکا تأثیریندن سؤز گئده بیلر). کامونون يابانچیسینین(استانبول تورکجهسینده: یابانجی) يابانچيلاشماسینی اؤز آغیزیندان بئله گوستریلیر؛ 'يعنی بۇ ایشین منیم خاریجیمده گؤرولور کیمی بیر حالی واردی. هر شئي، من قاریشمادان اوْلوب بیتیردی، آلینیازیم منه سوْروشولمادان تعیین اوْلونوردو (...) ياخشی دۆشونونجه دئيیلهجک بیر شئيیم اوْلمادیغینی آنلاماقدايدیم. اؤز اؤزومو سئير ائدن کیمی بیر حیصه قاپیلدیم. "کیتابدا، مئورساولتون جمعیته، اؤزونه، اؤلومو بئله قبول ائده بیلهجک قدر حیاتا، قێساجاسی بۆتون يارانمايا خاریجیلشمهسی ساده بیر دیلله ایضاح ائدیلیر. کیتابین تورکیهده "yabancı" آذربایجان جومهوریتینده "yad" و "yabançı" آدلاریلا فرقلی نشرلری اوْلدوغو حالدا ایران دا ایسه ان سون نشری باتی آذربایجانین اورمو شهرینده بوتا یایین ائوی طرفیندن اوْلموشدور. بۇ کیتاب "یابانچی" آدی ایله موعاصیر یازیچی حسین واحدی طرفیندن ترجومه و نشره بوراخیلمیشدیر.[۱]
قایناقلار[دَییشدیر]
- ↑ archive copy. آرشیولنیب اصلی نۆسخهدن on 2016-04-08. یوْخلانیلیب2016-03-12.


c: text/html

text:
فهی زندایینین اؤلومونون ایلدؤنومونو سوواندان سونرا آنام منه دئدی:
– اوغلوم! قولامین بیزدن سووای هئچ کیمی یوخدو، هامیدان دا چوخ سننن اینتیظاری وار، بؤیوک باجیسینین بؤیوک اوغلوسان، اونون ائولندیرمهسینه سن اؤزون گرهگ قول قویاسان!
دئدیم:
– آنا سن بویوروسان من تهراندان دوروم گلیم بوردا اونا آرواد آختاریم؟!
دئدی:
– یوخ، تاپماغین بیز تاپمیشیق، سن فقط قاباغا دوشوب ایشی قورتاراجاقسان.
سوروشدوم:
– کیمدیر او آدام؟
دئدی:
– سنین دوستون محسنآغانین بؤیوک باجیسی عزیزه؛ اوچ-دؤرد ایلدی اری رحمته گئدیب، آرواد سونسیزدی، هم قولاما موناسیبدیر، هم ده بیزلرینن سویو بیر آرخا گئدندیر. دوزو منیم قورخوم بودور کی گئده بیر ناخلفینه ایلیشه، قالاخ لوووا؛ قادان اورهییمه بالا، قول قوی بو ایشی قورتار!
محسنآغا منیم ان حؤرمتلی دوستومایدی. تصادفا من ایشلهدیگیم وزارتخانانین بیزیم شهرده کی شعبهسینین مودیریدی. گونو صاباح بیر قوطو شیرنی آلیب گؤروشونه گئتدیم. مطلبی عنوان ائلهدیم. بیر گون مؤهلت ایستهدی. صاباحی گون تلفونایلا گؤروشون گونونو، ساعاتینی قرارلاشدیق.
ائلچیلیک گونو، قولامدایی، مآاشالله، گؤز دیمهسین! دوغرودان دا بیر بهی اولموشدو، بیر ده بهیلرین یاریسی. سار- ساققال اولگوجلهنیب، بیغ یاغلانیب، اوز ایشیم-ایشیم ایشلداییردی. سئودیگین قدهر ده گئینیب گئچینمیشدی. کوت-شالوار نو به نو، دؤوره بورک تاپ-تازا، کؤینهگی آپ-آجارایدی. آمما کراواتی، اونو دای سوروشما! اونون هاردان تاپیب آلینماسی اؤزونه بیر سوالایدی!
هر حالدا ماشینا مینب یولا دوشدوک. قولام دایی شاییرد طرفینده، آنامایلا خدیجه خالا دا آرخادا ایلشدیلر. عطیر-اودکلون اییی ماشینی بورویوب. خدیجه خالا، وای! بیچاق ویراسان قانی چیخماز. بیرجه کلمه کسیلمهدن، آنجاق یولو بیتیریب مقصده چاتدیق. قاپینی چالدیق. محسن آغایلا آناسی، بیرده بؤیوک قارداشی قاباغا چیخدیلار. ایچری کئچدیک. نئچه دیقهدن سونرا عزیزه خانیم دا، ائو چارشابی باشیندا، اوتاغا گلیب ایلشدی. مجلیسی دونوق حالدان چیخارما مقصدیله نسه دانیشماغی فیکیرلشیردیم کی قاپی آچیلدی، محسن آغانین سوبای باجیسی چای خونچاسی الینده ایچری گیردی. در حال قولام دایینین گؤزلری گولدو. یئریندن قالخماق ایستهین کیمی بیر آن قیمیلداندی. آنامین دوتمهسیله اؤزونه ییغیلیب-ییغیلمامیش قیز چای خونچاسین اونون قاباغیندا ساخلادی؛ قولام دایی چایی گؤتوره-گؤتوره دولو باخیشیلا قیزی باشدان آیاغا دههتلهدی. قیز رد اولجاق، آنام اونون باشقالارینا چای توتما فرصتینی الدن وئرمهدن، قاش گؤزیله عزیزه خانیمی قولام دایییا گؤستهرهرک، دیل دوداغی آراسیندا نسه دئمهگیله قارداشینین چاشماسینی اونا قاندیردی. قولام دایینین اوز- گؤزو بولوتلاندی. بیر نئچه دقیقه سومدو. آنجاق، محسن آغانین: – آا قولام چاییز سویوماسین! دئمهسیله قولام دایی اؤزونه گلدی.
شیرنی مئیوه توتولدو. سونرا او یاندان بو یاندان صؤحبت آچیلدی؛ مجلیس بالاجا یوموشاندی. بو آرادا قولام دایینین باخیشی میخ کیمی عزیزه خانیمی دئشیر؛ سانکی اونا دئییردی: “بیر بالاجا آچیلیش آخی!”. اینصافن عزیزه خانیم دا چوخ متانتلی، گؤروب-گؤتورموش قادین اولدوغو حالد بیر نئچه یول چارشابینی آچیب بورونمهیله اؤزونو قولام دایی نین باخیشیندان قورتارماغا چالیشدی.
شیرنی مئیوه یئییلدی. بیر ایکی یول آنام اشارهیله قولام دایینین نظرین سوروشدو؛ آمما قوام دایی اؤزون اوندا قویمادی. آخیردا من یاواشجا سوروشدوم:
– نظرین نهدیر قولام دایی؟
قولام دایی میزیلدادی:
– والله بئله مودیلی چوخ آشاغیدی!، یاشدا هئچ ائله بیل مندن قالان دئییل ماشالله!
من اوز- گؤزومو تورشوتدوم؛ قولام دایی دئدیگین یاجالادی:
– بابام بیر سؤزودی دئدیک داا، دای نییه تئسیسان! هله سوروش گؤر شرایطی نهدیر؟
بیر دؤره ده چای وئریلدی. گؤردوم دای یوباتماغا گلمز؛ آمما هر نه قدهر چالیشدیم کبین – باشلیغی دیلایله سوروشام، اوز ائلییه بیلمهدیم. نهایت بیر تیکه کاغاذا بیر شئی یازیب محسن آغایا ساری اوزاتدیم. محسن آغا کاغاذی اوخویوب بؤیوک اخویسینه وئردی. او دا کاغاذدا نسه یازیب محسن آغایا قایتاردی، محسن آغا ایسه بیر اؤتری باخیشدان سونرا یادداشتی منه وئردی. من هله یادداشتی اوخویوب-اوخومامیش، قولام دایی بوغازینی قاز بوغازی کیمی اوزادیب بیر باخیشدا یادداشتی آلازلادی؛ در حال اعتراضا قاخدی:
– په! نه خبردی، خاخول تاپیبلار، یوخسا اوندؤرد یاشیندا قیز آلیریخ؟!
قولام دایی سؤونو تکجه منه پیچیلداماق ایستهمیشدیسه، آمما سؤز ائله دئییلدی کی هامی اونو ائشیتدی. من تعجبله دونوب اونا باخدیم. قولام دایینین سسی داها دا اوجالدی:
– نهیه گؤزووو برلدیرسن؟ آچ او گؤزووو بیرعاغیللی باخ، گؤر آخی دهیری وار؟
من بو جوملهدن سونرا نه دئییب-دانیشیلمانی، نئجه، نه تههر اورادان چیخیب ائوه قاییتماغیمیزی خاطیرلایا بیلمیرم. تکجه بونو بیلیرم کی منیم یئریمه قولامدایی اؤزو فرمان دالیندا ایلشدی. ائوه یئتیشندن سونراکی سؤزلری ده یادیمدا قالیب:
– بابام، منه نئیه بئله باخیرسیز آخی؟ توربادا ایلان گؤرموسوز، یوخسا آدام یئیهنم من؟ آخی بیری تاپیلسین دئسین ویژدانن آروادین او فییهته دهیری واردی یا یوخ؟
سونرا حسرتله میزیلدادی:
-گئنه اولایدی باجیسی، … باجیسی، اوندا بیر سؤرویدی!
سون

robotstxt: allowed

filter: keep


text:
۶- هاوام حاققیندا
… بو گئجه منیم هاوام چوخ دا پیس دئییل، باشیمدا بیر آز چن وار، گؤزلریمه دومان چؤکسهده بیر تهر قاباغیمی گؤرورم. اورهییمه هله بیر شئی دامماییب، بلکه بیر نئچه ساعاتدان سونرا بولودلو اولدوم. چترینیز همشه یانینیزدا اولسون.
لوطفن میس قازانی یانینیزدا اولسون بلکه بو گئجه دولو یاغدی مندن، باشینیزا توتارسینیز.
دئیهسن گونئی طرفیندن شیددتلی و سویوق یئل اسیر، زنجیرلرینیزی اونوتمایین، مومکوندور شاختا و بورانلی اولام منی اوخویاندا بیر آز ماز یولدان چیخاسیز. اگر ایستهییرسینیزسه سیزی یئل آپارماسین جئبینیزه بیر نئچه داش آتماغی اونوتمایین.
۷- قاسیمسئل
… بیری ایرانسئلی سئویر، بیری چوبانسئلی(مین اوچ یوز قدیمده کند اهالیسی ایشلهدرمیش) من ده قاسیمسئلی. قاسیمسئل دئینده عاغلینیزا ایرانسئلین ساری سیم کارتی دوشمهسین. بیزیم قاسیمسئلین هئچ بیر سیمه و کارتا احتیاجی یوخ. قاسیمسئلله بیر یئری توتماق ایسته ییرسنسه، قاقاقاقاقاقاقا دئمهلیسن، سونرا دونیانین بوتون قاسیملارینین فئرکانسی بئینینه دوشهجک. سن هئچ بیلمهیهجکسن هانسی قاسیملا ایلگی قوراسان.
من قاسیملارین هامیسیندان چوخ قوش قاسیمی سئویرم، ایکینجیسینی دئسهیدیلر سئچ، ازیک قاسیمی سئچردیم. هر حالدا دونیادا هره بیر قاسیمی سئویر، بیری مال قاسیمی، بیری قارغا قاسیمی، بیری چیلخا قاسیمی، او بیری ده پانکی قاسیمی.
ماشاللاه اؤلکهمیزده او کی چوخدو قاسیمدیر. آنجاق هر آدام قوش قاسیم اولا بیلمز. قاسیملارین دا اؤزلرینه گؤره یئری وار.
ان چوخ آجیغیم گلدیییم قاسیم، اوستاد قاسیمدیر.
۸- فارسی شکردیر
… دوغوردان ایندی باشا دوشدوم کی فارسی شکردیر، یوخسا تورکلرده بو قدر دیابت توتان اولمازدی. آداما زورلا بیر شئیی یئدیردنده، آدام اوغلونا ائله بیر شئی اولار. من دئییرم هئچ اولماسا گونده بیر ایستکان آجی تورک قهوهسی ایچین، قورخمایین آجی اولسا دا، هئچ اولماسا بیر آز – ماز بو توتدوغونوز دیابتین قاباغینی آلار. ایش – ایشدن کئچسه قیچلاریمیزی دا کسدیرمه لیییک. قیچیمیز کسیلندن سونرا، بیر اوتاقدا اوتوراراکن، عذاب چکیب، اؤلوموموزو گؤزله مه لیییک.
آدام اوغلو بونو آنلامالی دیر کی شکردن واز کئچمه لی دیر، یوخسا بو دیابت اونو یئر اوزوندن محو ائده بیلر و اوندان هئچ بیر ایز ده قالماز.
۹- یولچو یولدا گرک
ان آغیر دورومداییق، دورولماغیمیزا چالیشساق دا بعضی لری اؤزلرینی لیللندیریب، اؤزلریندن بالیق توتماق ایستهییرلر. بیز لیللنمک نیتینده دئییلیک، بالیقلارلا دا ایشیمیز یوخ! پارادوکسیکال بیر دورومدا یاشاساق دا دورولماغیمیزا چالیشیریق. چیرکینلیکلریمیزی آیدینجا گؤرمک، چیرکینلییمیزی اوزه چیخاردیب، درینلیکلره باخماق ایستهییریک. اوستو اؤرتولو بازاردا آلیش وئریشده اولانلار اینجیمهسین. بوراسی دونیادیر داشی قومو اولسا دا، نه قاشیمیز قالاجاق نه ده باشیمیز. نه بوردا هئچ کیم وار نه ده بغداددا. بوردا هامی وار. هیم ـ جیم ائدیب هاییمیزا هارای ایستهمیریک. باشیمیزی یئره سوخاندا، یئرین آلتیندا کؤکوموزون نه اولدوغونو آنلاییریق. گؤیلره اوچماق. پلمهلریزی تاوامیزا سالیب یاغموروزو دا اله کئچیرتمک ایسته میریک. ایستر ایستهمز بو یولو کئچیب، کئچی اوتارانلارین اورهیینه گلسه ده آرخادا قویمالییق. یولچو یولدا گرک!
۱۰- ننهم و سیاست
ننهمین فئمئنیستی دوشونجهلری، اونو سیاست عالمینه سالدی. ننهم چوخ فیکیرلشدی. گؤردو کی مطبخده یئرالما سوغان سویماقلا هئچ بیر ایش گؤره بیلمهیهجک. زنجان بیچاغینی آتیب، سیاست توفنگینی گؤتوروب دوشدو سیاست مئیدانینا. آتی اولماسا دا، گاوازکی ماتورا مینیب دوشدو مئیدانا. باشلادی مئیدان اوخوماغا.
ننهم سیاست مئیدانیندا هونر گؤستردی، بوتون ننهلر مئیدانچانین اورتاسینا گلیب، ننهمی دستکلهدیلر.
هئچ کیم ننهمه قارشی چیخا بیلمزدی، کیشیلر کیشیلنسهلر ده، ننهمین الینده توفنگی گؤروب، هامیسی سیچان دئشیینی ساتین آلدیلار. سیچان دئشییینده، باشلادیلار سیاست پلانی تؤکمهیه. سیچان دئشییندن چیخان سیاست، سیچان قاراسی اولوب، دوشدولر مملکتین جانینا. مملکتین جانی نوخوشلوقدان دورا بیلمیردی. «دور دور» بئیی چاغیردیلار، دئدیلر مملکتی دورغوز. «دور دور» بئی دئدی بو منیم ایشیم دئییل. سیز گرک دانقیل بئیدن کؤمک آلاسیز. گئتدیلر دانقیل بئیین یانینا، او دا دئدی بو ایش قامبول بئیین ایشیدیر. خیلاصه قامبول بئی ده دئدی بو جانقول و رانقول بئیین ایشی دیر….
خیلاصه کیشی لردن بیرینده هئی اولمادی، هئیوا ننه ننه می خبردار ائتدی. ننه مملکتین وضعینی گؤروب تئز یارپیزلا کهلیک اوتو دمله دی وئردی مملکت ایچدی سونرا مملکتین حالی جورلاندی. واللاه دوز دئییرم یالان دئیه نی سیچان یئسین.


text:
تئاتر
تئاتر (یونانجا: tό θέatpov تهéآترون "تاماشا یئری"; و θeάouaι تهئاومای "تاماشا ائتمک سؤزوندندیر") — اینجه صنعتین بیر نؤعو اوْلوب، حیس، فیکیر و ائموسیلاری تاماشاچی و یا تاماشاچیلار قروپونا بیر و یا بیر قروپ اوْیونجو طرفیندن اؤتورولمهسینی عکس ائتدیریر. تئاتر تاماشاسی نۆماییش اوْلونان بینا دا تئاتر آدلانیر.
تاریخی[دَییشدیر]
تئاتر رقص فورماسیندا هله داش دؤورونده مؤوجود اوْلسا دا، اوْنون یئنی اساسلاری آنتیک یوناندا ایشلنیر و تئاتر صنعتینین اینکیشافینا تکان وئریر. "تئاترون"نون یارادیلماسی ایله بیر طرفدن یونان دموکراتیسینین موذاکیرهسینه ایمکان وئریلمیش، دیگر طرفدن دینی بایراملارین کئچیریلمهسی مۆمکون اوْلموشدور. چونکی، اوْ دؤورده دین و سیاست بیر وحدت کیمی چیخیش ائدیردی. ارسطو اؤز ایشلرینده تئاتر بیلیمینی ده اساسلاندیرمیشدیر، اوْ حادیثه، مکان و واختی درامادا بیرلشدیرمیی طلب ائتمیشدیر.
دینی بایراملارین کئچیریلمهسی اۆچون یارادیلان "دیونیس تئاتری" تئاتر اۆچون پروتوتیپ روْلونو اوْیناییردی. اوْ آرالیق دنیزی حؤوزهسینده یئرلشن یونان کولونیسینا داخیل اوْلان بۆتون اؤلکهلره آپاریلمیشدیر. تاماشاچیلار یئریندن باشقا اوْرادا "سکئنئ"، (هانسی کی، سوْنرا "سچئنئ"، یعنی "صحنه" شکلینده یاییلمیشدیر) ده قورولوردو. یونان اللهی دیونیسین شرفینه ب.ائ.ا. ۵۳۴-جو ایلدن دراما، ب.ائ.ا. ۴۸۰-جی ایلدن باشلایاراق ایسه کومدی تاماشالاری نۆماییش ائتدیریلیردی. اوْ دؤوردهکی بۆتون دراملار یالنیز بیر نئچه اوْن ایللیکدن سوْنرا یئنیدن صحنهیه قۇیولموشدور.
روملیلار پون ساواشلری دؤورونده یونان تئاتر مدنیتینی منیمسییرلر. بۆتون روم ایمپیراتورلوغوندا تئاترلار قورولور. سوْنرالار ایسه تئاتر اؤز اهمیتینی پانتومیمانین اینکیشافی ایله الاقدر اوْلاراق ایتیریر.
اوْرتا عصرلرده دینی کۇنولو تاماشالارین تئاترلاردا صحنه لشدیرمهسی گئنیش یاییلیر. رونسانس دؤورونده یئنیدن کئچمیشده یاییلمیش اوْلان درام و کومدیلارا اۆستونلوک وئریلیر. تئاترین شیمالی ایتالیادا آچیق هاوادا اوْینانیلان کومئدی فوْرماسی (جومدیا ارودیتا) گئنیش تشککول تاپیر . نیکولو ماکیاوئللی اؤز دؤورونون مشهور کومئدی اثرلرینی قلمه آلیر. دراملارین مزمونو ارسطو تصوّورونه اساسلانیر.
تئاتر صنعتی باروکو دؤورونده اوْلدوغو کیمی هله گئنیش یاییلمامیشدیر. ۱۷-جی عصرده صحنهده اوْینانیلان حادیثهلر گؤزل دۆنیانین عکسینی گؤستریردی. فئودالیزمین تنززوللو و موتلقیتین غلبهسی کؤهنه دَیَرلری داغیتمیش و یئنی دۆشونجه طرزینی فورمالاشدیرمیشدیر. دۆنیا و صحنه آراسینداکی مؤ قایسه، هر بیر شخصه عایید اوْلان روْلون اوْینانیلماسی ویلیام شکسپیر و پدرو کالدرونون اثرلرینده اؤزونه یئر تاپیر. اینسان جمعیتین حقیقی اۆزو، الله یؤنئتمن و تاماشاچیسی ایدئولوژیسی اوْ دؤورون تئاترالیکینین اساسینی تشکیل ائدیردی.
رومانتیکا دؤورونده تئاتر صحنهلرینده اساساً لیریک اوْیونلر تاماشایا قویولوردو و واجیب اینسان حیسلرینین ایفاده اوْلونماسینا یئر وئریلیردی.
یئنی دؤورده تئاتر آنتیک دؤورده مؤوجود اوْلموش خطدن اوْ قدر ده کنارا چیخمیر. تئاتر صحنهلرینین کۇنوسو بۇ ارفهده ناتورالیزم، دادایزم، ائکسپرئسسیونالیزم، سوررئالیزم، آبسوردیزم و پوستمودئرنیزم کیمی جریانلارین ائتکیینه معروض قالیر. بۇ دؤورده تئاتر صنعتینین اینکیشافیندا آنتونین آرتاود، کونستانتین ایستانیسلاوسکی، بتولد برخت، ایستیون برکوف، ساموئل بکرت و تونی کوشنر کیمی شخصلرین روْلو اوْلموشدور.
کلاسیک تئاتر تۆره لری[دَییشدیر]
کلاسیک تئاترین دؤرد نؤعو وار:
- دانیشیق تئاتری (درام، کومدی، تاماشا)
- موسیقی تئاتری (اوْپرا، اوْپرتا، موسیقی)
- رقص تئاتری (بالئت، میلّی رقصلر)
- فیقور (و یا کوکلا) تئاتری (ماریونت تئاتری، کؤلگه تئاتری)
گؤستریلن ساحهلر اۆزره چالیشان صنعتچیلرین ایختیصاصلاری دا بیر-بیریندن فرقلنیر:
- دانیشیق تئاتریندا: اوْیونجولار، یؤنئتمنلر، موسیقیچیلر;
- موسیقی تئاتریندا: موغننیلر (سولیستلر و خور ایفاچیلاری)، اوْرکستر موسیقیچیلری، رپتیتورلار، دیریژورلار، رژیسورلار;
- رقص تئاتریندا: رقّاصهلر، خوروقرافلار، رپتیتورلار چالیشیر.


text:
جرابلوس
جرابلوس (عربجه: جرابلس / آنادولو تورکجه سسی: Cerablus)، سوریه نین حلب اوستانی باغلی بیر کنددیر. فیراتین غربینده، اسد گؤلونون شومالیندا یئرلشن کئندین اوجالیغی 367 مئتردیر. تورکیه-سوریه مرزینده یئر آلان جرابلوسون نوفوسو 11.570دیر. جرابلوس بیر عرب و تورکمان شهریدیر.
فیرات سپری عملیاتی[دَییشدیر]
2016جی ایل آوقوست آیی نین 24جو گونونو صاباح ساعات 4 ده، تورکیه سیلاحلی قوووتلری و اؤزگور سوریه اوردوسو؛ عیراق شام ایسلام دؤولتی(داعیش) کونترولونده اولان یئرلشیم بیریمینه اورتاق بیر حرکات دوزنلده دی. اوپراسیونا، 1500 اؤزگور سوریه اوردوسو عسگری نین یانی سیرا، تورکیه سیلاحلی قوووئتلئری، اؤزل حرکان پرسونلی، تانکلاری و هاوا گوجلری ایله قاتیلمیشتدیر.
اوپراسیوندا تورک سیلاحلی قوووتلری تلفات وئرمزکن اؤزگور سوریه اوردوسوندان 1 کیشی اؤلدو. جرابلوس داعیشدن تمیزلنرک اؤزگور سوریه اوردوسو کونترولونه گئچدی.
- ↑ 2004 Census Data for Nahiya Jarabulus (ar). Syrian Central Bureau of Statistics. یوْخلانیلیب15 October 2015. Also available in English: UN OCHA. 2004 Census Data. Humanitarian Data Exchange. یوْخلانیلیب4 December 2015.


text:
۱۹۹۲ (میلادی)
میلادی ۱۹۹۲-جی ایل گریگوری تقویمی اساسیندا مین دوْققوز یۆز دوْخسان ایکینجی ایل.
اهمیتلی حادیثهلر[دَییشدیر]
حادیثهلر[دَییشدیر]
- ۹ ژانویه - صربیستان جومهوریسی مۆستقیللیگینی اعلان ائدیب.
- ۹ دسامبر - بیرلشمیش میلّتلر تشکیلاتی سومالیده صۆلحمراملی عملیاتلارا باشلاییب.
- ۹ دسامبر - اینگیلیس شاهزادهسی چارلز و شاهزاده دیانا آیریلدیقلارینی آچیقلاییبلار.
- ۸ نوْوامبر - آذربایجان جۆمهوریتی و میصر عرب جۆمهوریتی «مدنیّت ساحهسینده امکداشلیق حاقّیندا سازیش» ایمضالامیشدیر.
- ۸ آوریل - ائرمنیستان سیلاحلی گۆجلری آغدابان سوْیقیریمینی تؤرتدی.
- ۷ سپتامبر - آذربایجان جومهوریتی ژاپن ایله دیپلوماتیک علاقهلر قورموشدور.
- ۷ اوْکتوبر - آذربایجان عالی شوراسی موستقیل موشترکالمنافیع اؤلکهلره داخیل اولماغین علیهینه سس وئرمیشدیر.
- ۶ ژانویه - آذربایجان توْرپاقلارینین ایشغالی ایله یارادیلمیش اوْلان «داغلیق قاراباغ جومهوریتی» یارادیلدیغینی اعلان ائتدی.
- ۴ مارس - ایسپانیادان انگیزاسیون باسقیسی سببی ایله قاچاراق عثمانلی ایمپیراتورلوغونا سیغینان موسویلر٬ تۆرکیهیه گلیشلرینین ۵۰۰-جۆ ایلینی قۇتلادیلار.
- ۴ آقوست - آذربایجان جومهوریتی پورتوقال ایله دیپلوماتیک علاقهلر قورموشدور.
- ۳۱ اوْکتوبر - واتیکان گالیلو گالیلیه برات وئردی.
- ۳۰ سپتامبر - آذربایجان دؤولت نفت آکادمیاسینین فاریغالتحصیلی ژوزه ادوآردو دوس سانتوس آنقولا رئیسجومهورو سئچیلیر.
- ۲۹ دسامبر - کۆلتور و صنعت بؤیوک اؤدولو٬ یازار یاشار کمالا وئریلدی.
- ۲۹ آوریل - لوس آنجلسده چیخان خالق آیاقلانماسیندا اۆچ گۆن ایچینده ۵۴ نفر اؤلدو و یۆزلرجه بینا داغیلدی.
- ۲۶ فوریه - ائرمنیلر شوروی اوْردوسونون ۳۳۶-جی آلایی ایله بیرگه خوْجالیدا قیرغین تؤرتدی.
- ۲۶ سپتامبر - آذربایجان، ارمنیستان و روسیه مودافعه ناظیرلری سوچیده «سیلاحلی قوهلری گئری چکمک حاقیندا» پروتوکول ایمضالاییرلار.
- ۲۶ اوْکتوبر - آذربایجان میلی اولمپیک کومیتهسی یارادیلدی.
- ۲۵ نوْوامبر - چک-اوسلوواکی ایکی مۆستقیل دؤولته٬ چک جۆمهوریتی و ایسلوواکییا پارچالانمیشدیر.
- ۲۴ اوْکتوبر - آمریکا کونگرهسی «آزادلیغا دستک» عملینه ۹۰۷-جی دوزلیشی قبول ائتمیشدیر.
- ۲۱ مارس - وان٬ شیرناق٬ جیزره و آدانادا نوروز قۇتلامالاری سیراسیندا چیخان حادیثهلرده ۳۸ نفر اؤلدو.
- ۲۰ نوْوامبر - ایرانلا آذربایجان جومهوریتی آراسیندا ایقتیصادی امکداشلیق حاقیندا توافوق ایمضالانمیشدیر.
- ۲۰ ژانویه - فلش تیوی یایینا باشلادی.
- ۲ مارس - اؤزبکیستان و مولداوی٬ بیرلشمیش میلّتلر عۆضوو اوْلدو.
- ۲ اوْکتوبر - خوجاوند بخشی ارمنی سیلاحلی بیرلشمهلری طرفیندن ایشغال ائدیلمیشدیر.
- ۱۹ دسامبر - سومالیده «اومود عملیاتی» باشلانمیشدیر.
- ۱۶ ژانویه - ال سالوادور حؤکومتی ایله عۆصیانچیلار مکزیکو سیتیده آندلاشما ایمضالایاراق٬ ان آز ۷۵ مین نفرین اؤلومونه سبب اوْلان ۱۲ ایللیک ایچ ساواشا سوْن وئردیلر.
- ۱۵ ژانویه - یوقوسلاوی اؤلکهسی رسماً آرادان گئتدی.
- ۱۴ ژانویه - آذربایجان جومهوریسی تۆرکیه ایله دیپلوْماتیک علاقهلر قۇرموشدور.
- ۱۴ آقوست - گورجوستان اوردوسو آبخازیایا داخیل اولدو.
- ۱۱ سپتامبر - آذربایجان جومهوریتی غنا ایله دیپلوماتیک علاقهلر قورموشدور.
- ۱۱ اوْکتوبر - ادوارد شواردنادزئ گورجوستان مجلیسینین رهبری سئچیلدی.


text:
یئنی گون، باهار بایرامینی تورک دونیاسینا و اوزللیک له ایشغال آلتیندا اولان گونئی آزربایجان تورک میللتیمیزه تبریک دئییر و امید ائدیریک، یئنی ایلده میللی قورتولوش مجادیله میز، ایچ و دیش قایناقلی سورونلاری آتلاتاراق ایرقچی –ایشغالچی رئژیم و ایستیلاچی چه ته لره قارشی بویوک باشاریلار الده ائتسین.
قهرمان آزربایجان تورک میللتی ، میللی فعالار :
۱۳۹۷ ده ،چیخارجی دولت لر بیر یاندان چوکموش و مشروعییتینی تمامی ایله ائتیرمیش ایرقچی رئژیمی گیزلی شکیلده حمایت ائدیرکن ، یاراتدیقلاری آلترناتیولری تست آماجلی اورتایا آتاراق توپلومون رئاکساسین اولچدولر، نه یازیق کی میللی حرکت ایچیندن ده بو چیرکین پروژه لره دستک وئره نلر اولدی، اوته یاندان غیر فارس میللت لرو اوزللیک ایله گونئی آزربایجان میللی حرکاتی، تاریخدن درس آلاراق بوتون بو چیرکین پیلانلاری بوشا چیخارداراق ایران آدلانان یئرده ان مهم فاکتور اولماسینی هر کسه گوستردی.
گلین یئنی گون، باهار بایرامدا قوتسال داوامیز اوچون :
– میللی منافع میزی شخصی وتشکیلاتلارین اوستونده توتالیم.
– باتی (غربی ) آزربایجانین سورونلارینی فیکیراوتاغی یاراتاراق گونده مه آلیب، ایستیلاچیلارین پیلانلارینی ترسینه چئویره ک.
– سیاسی محبوسلاریمیزی ، هانسی طیف دن اولورسا اولسون صاحیب لنیب و صبرلی عائله لرینه دستک اولالیم.
– میللی حرکتین انسانی آماج و ایستک لرینی میدانلاردا سسلندیره لیم.
– بوتون اعتراضی حرکتلره قاتیلاراق صنفی ایستک لرین نهائی چوزومونون مستقیل دئموکراتیک گونئی آزربایجان جمهورییتینده اولدوغونو آنلاتالیم.
– اوشاقلاریمیزا آنا دیللرینین اورنمه لرینه یاردیمجی اولالیم.
– اوزلیک له باتی آزربایجاندا هر نه بهاسینا اولورسا – اولسون توپراقلاریمیزا صاحیب چیخیب یادلارا ساتمایالیم.
– باتی آزربایجانا کوچمک ایسته یه ن سویداشلاریمیزا و سرمایه یاتیرانلارا دستک وئره لیم.
– هر بیر آدیم آتارکن اصلی دوشمن و اونون آرخاسینداکی گوچلری اونوتمایالیم.
یاشاسین میللی قورتولوش مجادیله میز
گونئی آزربایجان میللی یول تشکیلاتی
۲۰.۰۳.۲۰۱۹


text:
قبهله رایونو
قبهله رایونو (اوّلکی آدی: قوتقاشن رایونو؛ ) — آذربایجان جومهوریتینده اینضیباطی – اراضی واحیدی. اینضیباطی مرکزی قبهله شهریدیر.
تاریخیدَییشدیر
قبهله شهری آذربایجان جومهوریتیین قدیم شهرلریندندیر. بؤیوک پلینی یازیردی کی، آلبانیانین اساس شهری کابالاکادیر. قایناقلرده قبهله آدی ووستانی-مارتسپان (یعنی فارس جانیشینی – مرزبانین باشکندی) آدلاندیریلان کاواقاک کیمی ده چکیلیر.
طبیعتیدَییشدیر
رایونون توْرپاق-بیتکی اؤرتویو-قبهله رایونونون طبیعی ثروتلری سیستمینده اوْنون توپراق-بیتکی اؤرتویو اؤزون مخصوص یئر تۇتور. رایونون عۆمومی توپراق فوندو ۱۵۰ مین هکتار اوْلوب ایستیفاده اوْلونماسینا گؤره اوْلدوقجا رنگارنگدیر. حئیوانلار عالمی – رایونون مئشه و دۆزلری طبیعی لاندشافتدان وابسته اوْلاراق مۆختلیف حئیوان و قوش تۆره لری ایله زنگیندیر. بۇنلاردان نجیب مارال، داغ کئچیسی، داغ کلی، جویور، آیی، جاناوار، دله، تۆلکو، چؤل دونوزو، دووشان، عادی و اوْخلو کیرپی حئیوانلاری، قافقاز اۇلاری، سولطان تویوغو، بۇ یئرلرین ساکینیدیر.
طبیعت قوروق و یاساقلیقلاریدَییشدیر
رایونون جنوب سرحددینده ۱۹۵۸-جی ایلده ۲۲.۴۰۰ ها ساحهده آرید (قوراق) داغ مئشه و کوْل (آرجان، ساققیز، یابانی نار، مئشه اۆزومو و ...) لانتشافتینی محافظه ائتمک آماچ ایله توریانچای دؤولت طبیعت قوروغو یارادیلمیشدیر.
۱۹۶۱-جی ایلده قوروغون قبهله رایونونا داخیل اوْلان ۶.۹۹۴ ها ساحهسی قوروق اراضیسیندن آیریلاراق قبهله مشه چیفتلیک (مزرعه) ایدارهسینین نظارتینه وئریلمیشدیر. حاضیردا توریانچای دؤولت قوروغو رایونون گونئی – غرب سرحددینی تشگیل ائدیر.
آذربایجان رایونلاریدَییشدیر
قایناقلاردَییشدیر
- ↑ Population of Qabala rayon
- ↑ Şəhərlərarası telefon kodları. Aztelekom İB. یوْخلانیلیب19 August 2015. (لاتین تورک دیلینده)


text:
بنکرنسیا د لا سرنا
بنکرنسیا د لا سرنا (ایسپانجا: Benquerencia de la Serena) ایسپانیادا بیر یاشاییش منطقهسیدیر و باداخس اوستانینده یئرلشیب. بۇ شهرین مساحتی ۱۰۲٫۸ کیلومتر موربّع دیر. ۶۷۲ متر دنیز سویهسیندن اۇجالیقی وار. سوْن نۆفوس تخمینلرینه گؤره ۹۰۴ نفر دیر.
گؤرونتولر[دَییشدیر]
بیرده باخ[دَییشدیر]
قایناقلار[دَییشدیر]
ایسپانیا ویکیپدیاسینین ایشلدنلری طرفیندن یارانمیش«Benquerencia de la Serena»، مقالهسیندن گؤتورولوبدور.( ۷ مارس ۲۰۱۸ تاریخینده یوْخلانیلیبدیر).
قارداش پروژهلرده بنکرنسیا د لا سرنا گؤره داها آرتیق بیلگیلر تاپابیلرسینیز.
- تیکراری دیتا قالیبلریندن ایشلنمیش صفحهلر
- صفحههای دارای تابع تجزیهگر آرایشعدد با آرگومان غیرعددی
- مقاله with short description
- Short description is different from Wikidata
- یاشاییش یئری معلومات قوتوسو اؤلکهسیز صفحهلر
- شهرلر قارالامالاری
- MusicBrainz area شناسهسیله ویکیپدیا مقالهلری
- Wikipedia articles with WorldCat-VIAF identifiers
- ایسپانیا شهرلری


text:
هوشنگ جعفری
هوشنگ جعفری، چاغداش آذربایجانلی شاعیر و رسّام.
حیاتی
هوشنگ جعفری ۱۳۳۷–جی هیحری گۆنشلی ایلده زنگان اوستانینین ماهنیشان بؤلگهسینده یئرلشن اوریاد قصبهسینین قلعهجیق کندینده دونیایا گلیب. رسّاملیغی اۆستاد رحیم نوهسیندن اؤیرنیب. زنگان والیلینین باش معاونلریندن بیری اوْلۇب. آما "حاجیلار" و "بلا وۇرۇن بئله فرماندارا" شئعرلرینی یازدیقدان سوْنرا اۆچ ایل خالقین خیدمتیندن دؤولتین الیله اۇزاقلاشدیریلیب. اۆچ ایلدن سوْنرا ماکیناچی کیمی خیدمته چاغایریلیب.
اۆچ قیزی و بیر اوْغلۇ وار. اوْغلۇ قریمچی، قیزلاریندان بیری شاعیره، بیری رسّام، اۆچۆنجۆسۆ ایسه مینیاتۆرچۆدۆر.
زنگان
هوشنگ جعفری زنگانین آدینین یئنیدن آزربایجانا چئوریلمسینه داییر تئزیسلر ایفاده ائدیب و اوْ آدین یئنیدن زنگانا وئریلمسینی ایستییر. بۇنا گؤره جعفری دئییر کی زنگانین آدی قیزیل آذربایجان (قیزیلین آرتیریلماسی داها ایکی آزربایجاندان آیری تۇتۇلماسیدیر) اوْلمالیدیر نییه کی اورادان قیزیل اؤزن کیمی آخار چای کئچیر و دیرلی قیزیل، میس و آیری معدنلار بۇ اوْستاندا بۇلۇنور.
یارادیجیلیغی
گئجه تا صبحه کیمی من ملهدیم بیلمدینیز هئچ!،
اۆریین قانینی گؤزدن الهدیم بیلمدینیز هئچ!،
گۆن چیخان وقتتا ییغیشدیز بیر آغاج کؤلگسینه،
اۇیدۇز اولده اۆرکدن قارا بایقۇش سسینه،
اوْیانان اوْلمادی کیمسه اوْ آغاج شیههسینه،
نه یۇخۇ، لش-لشین اۆسته کلهدیم بیلمدینیز هئچ،
قوْللاریزدان یاپیشیب سیلکهلهدیم بیلمدینیز هئچ.
باخدیم دالیسیجا یار گئدنده،
بیر یوْلدا دئدیم باخار گئدنده،
باخدی قاپیدان کئچنده گۆلدۆ،
بیلمزدی اۆرک اۇمار گئدنده،
باغلاندی دیلیم اۆرکدن آما،
آز قالدی چکیم هاوار گئدنده!،
سندن سونرا عشقی نئینییرم من!،
آل عشقینیده آپار گئدنده.
خاریجیی کئچيدلر
Youtube دا باخین


text:
جیزه هرملری
جیزه هرملری یوخسا بؤیوک هرملر .اوچ هرم عربجه:اهرام الثلاثه.میصرده جیزه دره سینده بؤیوک هرملر اسکی تاریخده قورولوب.بو یئر قاهیره شهرینین قوزئی طرفینده دی.بو هرملر دونیادا یئددی عجایبدن بیری اولور.بو هرملرین لاب اوجاسی خوفو آدلانیر و بو هرمی فرعون خوفو 2600 ایل میلاددان قاباق قوروب.جیزه ده اولان هرملر میصرین دوردونجو فرعونلار سولاله سیندن قالیر.بو هرملر بؤیوکدن کیچیک آدلاری خوفو، خَفرِع و مَنقُرع اولور.
جیزه یئری 8 کیلومتیردی و بو یئرده نئچه بؤیوک و بالا هرم. سونرا ابوالهول مجسمه سی و میصرین بؤیوک گمیسی 2500 ایل میلاددان قاباق ایللردن قالیر.هابئله تاریخ یازانلاردان بو هرملرین دوزلنماقین 12 مین ایل قاباق بیلیب بو سوزه بیر سند یوخدو.
قایناق[دَییشدیر]
جیزه هرملری اینگلیسی ویکی پدیا -یوخلاما نوامبر 2016


text:
هندبول
هندبول — بیر کوماندانین ۶-سی ساحه، ۱-i قاپیدا اوْلان ۷ اویونچو ایله ایکی کوماندا اوینادیغی بیر ایدمان نؤوودور.
اویون مدتی ۳۰ دقیقهلیک ایکی دؤورهدن عبارتدیر. ایلک ایللرینده بؤیوک ایستادیونلاردا ۱۱ نفر عبارت کوماندالار حالیندا اوینانان هندبول، ۱۹۵۰-جی ایللردن سوْنرا بیر سالون ایدمانی اوْلموش و آچیق ساحهده هندبول گئدهرک مشهورلوغونو ایتیرهرک ایتمیشدیر.
ایندیکی واختدا هندبول، خصوصیله آوروپا قیتهسینده بؤیوک دقتی جلب ائتمکدهدیر. ایسپانییادا آسوبال لیگا، آلماندا هاندبالل بوندئسلیگا، سوئیسده هاندبول ائلیتسئریئن، دانیمارکدا تدج لیگائن ایدمانین ان یوخاری سوییهده اویناندیغی یئرلی لیقالار اولاراق خاراکتئریزه ائدیلمکدهدیر.
مۆعاصیر هندبولدا دونیا و اولیمپیادا چئمپیونلوغونو آوروپا قیتهسی خاریجینه چیخارا بیلهن تک کوماندا کورئیا اوْلموشدور. هم کیشیلرده، هم ده قادینلاردا آسییا قیتهسینین ان یاخشیسی اوْلان کورئیالیلار، آوروپانین نهنگلری ایسوئچ، آلمان، ایسپانییا، روسیه، دانمارک، نوروئچ و فرانسه یا باش آغریسی وئرمیشدی.
آفریقادا فوتبولدان سوْنرا ان چوخ دقتی جلب ائدن ایکینجی کوماندا ایدمانی اوْلان هندبول، سون ایللرده قورو قیتهده بؤیوک ایرللییش ائتمیشدیر. مصرده ۱۹۹۹-دا تشکیل ائدیلهن دونیا کیشیلر هندبول چئمپیوناناتیندا ائو صاحبی اؤلکه ۴-جو اولارکهن، ۲۰۰۵-جی ایلده ده تونیس اؤز اؤلکهسیندهکی چئمپیوناناتدا ایلک دؤرده گیرمه موفقیتی گؤسترمیشدیر.
ساحه ایچی پایلانما (مؤقعلر)دَییشدیر
- قاپیچی
- ساغ اویون قوروجو
- سول اویون قوروجو
- اوْرتا اویون قوروجو
- ساغ قاناد اویونچوسو
- سول قاناد اویونچوسو
- پیووت


text:
(۳) نه سن اره گئتدین، نه من اؤلدوم!
قدیم زامانلاردا بیر یوخسول یاشلی قادین واریمیش اری چوخدان اؤلموشدو و بیر جاوان قیزی ایله یاشایارمیشلار. قیزی دا داها یئکه قیزایمیش. بونلار یای فصیللری بیچین واختی اولاندا کندده وارلیلارین یئرلرینده بوغدا بیچیلیب قوتاراندان سونرا یئره دوشن سونبوللری توپلاییب قیش چاغلاریندا بونونلا قیدالانیرمیشلار.
یئنه ده بیر یای فصلی قوجا قادین قیزینا دئییر:
– دور گئدهک یئنه ده سونبولدن بوغدادان یئردن اودییب، قیشیمیزا زومار ییغاق.
قیزی دئییر:
– یئردن سونبول توپلاماقدان هئچ خوشوم گلمیر، من گئتمیرم .
آناسی دئییر:
– بس قیشدا نه یئیهجهییک؟ نهدن بو سؤزو دئییرسن؟
قیز دئییر:
– من بو ایل اره گئدهجهیم. اریمین ائوینده بیر تیکه یئمهیه چؤرهک تاپیلاجاق. اونا گؤره گئده بیلمهرم.
آناسی دا دئییر:
– ایندی کی بئله اولدو، منده گئتمیرم. منده داها قوجالمیشام، تای- توشلاریم چوخدان اؤلوبلر، یئددی کفن چورودوبلر، منده بو ایل اؤلهجهیم، بئله کی حالسیزلامیشام قیش سهلدیر، پاییزا بئله چیخمارام.
هر ایکیسی بو ایل بوغدا جمعلهمکدن امتناع ائتدیلر و ائوده قالدیلار. یای اؤتدو؛ پاییز قوتاردی؛ قیش گلدی. هاوالار چوخ بد کئچیردی؛ شاختا- بوران قار- قاپینی کسمیشدی و آجلیق اؤز سؤزونو دئمهیه باشلادی و آنا و قیزی یئمهیه بیر شئیلر تاپمادی. نه قوجا اؤلدو، نه قیزی اره گئتدی! قاری بیر قزیل چووالی چیینینه آتیب ائودن چؤله چیخدی؛ کولک قارینی اورا-بورا چیرپیردی. قوجا ایسه اربابلارین یئرینه طرف گئدیردی بلکه اوردا یئمهیه بوغدا تاپا بیلسین. یولدا بیر ناخیرچی قارشیسینا چیخدی، دئدی:
– هارا بئله گئدیرسن قوجا ننه؟
دئدی:
– کوخانین زمیسینه گئدیرم بالا! گؤروم اوردا سونبولدن بوغدادان قالسا توپلایام، آجیندان اؤلمهیم.
ناخیرچی دئدی:
– قیشین بو چاغیندا کوخانین زمیسی هاردایدی؟ ایندییه زمی قالارمی؟ اگر اولسادا ایندییه چورویوب سامانا چؤنوب و قار آلتیندا قالیب.
قوجا اومودسوز، ائوه دونوب قیزینا دئدی: نه سن اره گئتدین نه من اؤلدوم! ایندی ایکیمیزده آجیندان اؤلمهلیییک.
(۴) تولکو ایله جاناوارین اووا گئتمهسی
بیر گؤزهل طبیعتلی دیاردا بیر مهریبان و ساده قلبلی قورد یاشاییرمیش. گونلرین بیرینده تولکو جاناوارین یوواسینا یاخینلاشیب، یاخینلیقدا کؤک بیر قویونون سورودن آرالانیب تنها اوتلادیغینی خبر وئریر، بو اومودلا کی قوردون آرتیغیندان اونادا بیر قارین یئمک یئتیشه. قورد تئز- تلهسیک قویونو اوولاماق اوچون یوواسیندان چؤله چیخیر. گؤزو قویونا ساتاشیر، قویونون پوسقوسوندا یاتیر؛ بیردن قویونا یوگورهرک، اونو سوپورلهییب یئره چیرپیر؛ قارنینی یئرتماق ایستهینده قویونون گؤزلری دولور؛ قوردا دئییر:
– ای بؤیوک اقتدارلی قورد! سندن بیر ایستهییم وار، اودا بودورکی بیزیم سورونون رسمی- روسومو وار؛ بئله کی قویونو قورد یئمزدن اول، قوردون قارشیسیندا قویون اوینامالیدی. ایجازه بویور اویناییم، سونرا نوشوجانلیقلا منی مئیل بویورارسان.
قورد قبول ائدیر. قویون اویانا سوزور، بویانا سوزور. بیردن قاچاراق، اؤزونو سورویه یئتیریر. قورد سورو ایتلرینی اوردا گؤروب، گئری اوتورور. تولکو ایسه قوردا آجیغلی باخاراق دئییر:
– داها بوندان کئچدی، گل گئدهک، یاخینلیقدا بیر قاری یاشاییر، اونون یئملی بیر کئچیسی وار، اونو اوولاگینان. آنجاق داها اونون رقصینه آلدانما هااا!
قورد قارینین دامخاسینا یاخینلاشیر. ایش بئله گتیریرکی قارینین کئچیسی ائوین هندهورینده اوتلاییردی. قورد فورصتی الدن وئرمهییب، کئچینی سوپورلهییب، اؤلدورمک ایستهینده، کئچینین گؤزلری دولور؛ دئییرکی:
– منیم طؤولهده اکیز بالام واردی، بیرینین آدی بئچی او بیریسیده مئچیدیر. ایجازه وئر اونلارلا وداعلاشیم؛ سونرا گلیم خیدمتینه، نئجه سئوسن اوزانیم راحات منی یئگینن.
قورد قبول ائدیر، کئچی طؤولهیه گئدیر. لاکین گئری دؤنمهییر. انتظاردا قالماغین معناسیز اولدوغونو آنلایان قورد ناراحت گئری دؤنور. تولکو ایسه قوردون بو حرکتلریندن لاپ تنگه گلیر؛ اورهیینده اونا قارشی نیفرت ائدیر؛ امما چارهسی یوخئیدی، گرهک قوردا تابع اولوردو تا آج قالمیردی.
تولکو ناراحات- ناراحات دولانیردی کی گؤرور بیر قوزو کندین قیراغیندا اوتلاییر، اما ایتلردن احتیاط ائدیب، اونا یاخینلاشا بیلمیر. تئز قوردون یانینا گلیب، ادبله باش ائندیریب، عرض ائدیر:
– ای بؤیوک و تمیز اورکلی جاناوار! بیر قوزو تاپمیشام، اگر مرحمت قیلیب منهده رحم ائتسن، خواهیش ائدیرم داها اونلارا اینانما.
قورد غضبله قوزویا هوجوم چکیر؛ اونو گؤتوروب کنددن آرالانیر. قوزونو یئمک ایستهینده قوزو دئییر:
– دوغرودور، منیم اتیم یوموشاقدیر، اما هله املیک قوزو اولدوغومدان اتیم شیتدیر؛ قوی گئدیم دوز گتیریم سونرا اتیمی دوزلاییب، نوش جان ائت.
قورد یئنه اینانیر. قوزو کنده قاییدیر و گئری دؤنمهییر. تولکو داها تنگه گلیب، جاناواردان بو ایشلرین آجیغینی چیخماغا قرار وئریر. جاناوارا بیر قورخولو یوخو گؤرور. بو دفعه اونون یانینا گئدیب داها آرتیق ادبله و حؤرمتله اونا اوز توتوب دئییر:
– من بیلیرم کی سنین نئجه تمیز قلبین وار و عالیجنابسان. عیبی یوخدور، تانری هامییا اورهیی قدهر وئریر. سنین بو یاخشیلیقلارینی گؤرهن تانری سنه یاخشی بیر روزی نصیب ائلهییب. قوزودان، کئچیدن، قویوندان سنه نه چاتار کی. بو یاخینلاردا یاخشی بیر هئیکللی ارکک آت هؤروکلهییبلر. یوخسا قوزو سنین احتیاجینی هاردان اؤدهیهجکدیر؟!
جاناوار تولکونون بویونو اوخشاماسینا و شیرین سؤزلرینه اینانیب، آتین اوونا چیخماق قرارینا گلیر. آت هؤروکلو اولدوغوندان قاچماغی عاغلینا بئله گتیرنمیر. چارهنی تدبیرده بیلیر. قورد ایسه آتین باغلی اولدوغونو گؤروب تالاشا دوشمهیهرک، اونا یاواش- یاواش یاخینلاشیر. آتا باشینا گلن احوالاتی دانیشیر و هئچ بیر خواهیشی قبول ائتمهیهجهیینی سؤیلهییر. آت قوردا دئییر:
– ای بؤیوک و آدلی- سانلی قورد! منیم کی قاچماغا ایمکانیم یوخدور! اونلار منیم کیمی باغلی دئییلدیلر، اونا گؤره قاچماغا نایل اولدولار. من کی سنین الیندهیم، منیمده بیر خواهیشیم وار. مگر من بیر قوزوجاق دهیهریم یوخدور؟ بیرده کی من نه قویونام، نه ده قوزو کی سؤز وئریب آلتیندان چیخام. منیم نجابتیم وار؛ سؤزوم سؤزدور.
جاناوار آتین دئدیکلرینی عاغیلا باتان گؤروب، دئییر:
– ایستهیین نهدیر تئز دئنن!
آت دئییر:
– بیزیم بابالاردان قالان بیر رسم- رسوموموز وار کی آتلار اؤلومدن اول بیر ویرد وار اونو اون دفعه اوخویارلار.
جاناوار دئییر:
– او نه ویرد دیر کی گرهک اوخویاسان؟
آت دئییر:
– اونو سنه دئیه بیلمهرم. یعنی دئیه بیلرم، امما گرهک قولاغینا دئیم کی تولکو ائشیتمهسین.
قورد آتا یاخینلاشیر. آت قوردا دئییر:
– کئچ منیم آرخاما، قویروغومو قالدیر، قولاغینی سؤیکه دالیما؛ اؤزون ائشیدهجکسن!
قوردا ماراقلی گلن بو عجیب- غریب مسئله، اونو آتین دئدیینی سیناماغا وادار ائدیر. آتین آرخاسینا کئچیب، قویروغونو قالدیریب، قولاغینی اونون دالینا سؤیکهییر. بیر نئچه دال با دالا آتدان اوجا سسله چیخان یئلی ائشیدیب، غیضله اونو سوپورلهمک ایستهییر؛ ائله بو آن آت آرخا قیچلاریلا برک و سارسیدیجی سونجوقلا قوردو یئره سریر. قورد یئردن قالخماق ایستهینده گؤرور قارنی پارتلاییب، باغارسیقلاری اؤزوندن چوخ آرالیدا یئره سریلیب. یئریندن قالخا بیلمهییب، ییخیلدیغی یئرده قالیر.
جاناوارا کین بسلهین تولکو چلیگینه سؤیکهنهرک، اونا یاخینلاشیر و باغارسیقلاریندان یاواش- یاواش یئمهیه باشلاییر . جاناوار دئییر:
– تولکو دایی، گل اتیمدن یئه، دای آجی باغارسیقیمدان سنه نه چیخار؟!
تولکو دئییر:
– سنی بیر قوزو دا آلدادیر، سنده منه کلک گلمک ایستهییرسن؟ عکسینه باغارسیقین چوخدا دادلیدیر.
بیر آز زامان اؤتور، قورد هئیدن دوشور و جان اوسته گلیر. وضعیتی گؤرهن تولکو، قوردون باشینین اوسته گلیب، چلیگینی قالدیریب مؤحکم اونون باشینا چیرپیر و دئییر:
– گئتدین گؤردون قویون، یئه قالسین اوندان بویون. نئیلهییرسن اویون- مویون؟ طویا گلیبسن مگر؟
بیر چلیکده قوردا ویریب دئییر:
– گئتدین گؤردون کئچی، یئه قالسین قورو قیچی. نئیلهییرسن بئچی – مئچی؟ دایهلیگه گلیبسن مگر؟
یئنه بیر ضربهده قوردا ویریب دئییر:
– گئتدین گؤردون قوزو، یئه قالماسین ایزی. نئیلهییرسن دوزو- موزو؟ قوناغلیغا گلیبسن مگر؟
یئنه بیر ضربه ویریب دئییر:
– گئتدین گؤردون آت، یئه یانیندا یات. نئیلهییرسن کاغیذ- بارات؟ موللالیقا گئدهجکسن مگر؟
جاناوارین جانی چیخیر و تولکونون یئمی اولور.


text:
الفتح (سعودی عربیستان) فوتبال کولوبو
الفتح (سعودی عربیستان) فوتبال کولوبو (اینگیلیسیجه: Al-Fateh SC) بیر فوتبال کولوبودور. Saudi Professional League دَستهسینده موسابیقه آپاریر. اوْیونلارینی دا ۱۹٬۰۹۶ نفرلیک شاهزاده عبدالله بن جلوی ایستادیومدا اوْیناییر.
قایناقلار[دَییشدیر]
- ↑ Prince Abdullah Bin Jalawi Sport City Stadium. Saudi Pro League Statistics. یوْخلانیلیب14 May 2016.
اینگیلیسجه ویکیپدیاسینین ایشلدنلری طرفیندن یارانمیش«Al-Fateh SC»، مقالهسیندن گؤتورولوبدور.( ۲۷ دسامبر ۲۰۱۸ تاریخینده یوْخلانیلیبدیر).
قارداش پروژهلرده الفتح (سعودی عربیستان) فوتبال کولوبو گؤره داها آرتیق بیلگیلر تاپابیلرسینیز.


text:
قیشایدی. ابتدایینین ایکینجی صینفینده اوخویوردوم. درسین آخیرینجی ساعاتینین، سون دقیقهلریایدی. زنگی گؤزلهییردیک. زنگ چالینان کیمی، هامی کیلاسلاردان تؤکولدولر ائشییه…
مدرسهدن چیخان بیر باشا قاچیردی ائولرینه ساری…
قارین دنهلری, آغ چیچکلر کیمی هر یئری آغاردیردی. خیاوانلار, دام- دیوار, آغاجلار، بوتون هر یئر آغ- آپباق ایدی.
هاوا یامان شاختا ایدی. کیفیمی چیینیمه سالیب, بورکومو قولاقلاریما چکیب اللریمی اوووشدوردوم. آنام دئمیشدی: «اللرین اوشوینده اووشدورسان قیزیشار…» آمما کار وئرمیردی، شاختا آمانیمی کسیردی. اللریمی قولتوغوما باسیب گؤتورولدوم ائویمیزه ساری. اللریمی ائشییه چیخارا بیلمهدیم. تپیییمله قاپینی دؤیدوم. بیر آزدان سونرا مندن خیردا قارداشیم آیدین کوچه قاپیسینی آچدی، من حیطه تپیله- تپیله سوروشدوم:
-«دده» گلیب؟
او ائوه ساری قاچا- قاچا دئدی:
-یوخ هله گلمهییبدیر.
ائوه گیرن کیمی قاچدیم بوخارینین باشینا. باجیلاریم بوخارینین دؤور- ورینده درسه باخیردیلار. خیردا قارداشیم یاشار ائوین او باشیندا اویناییردی, آنام مطبخده ایدی. ننهم ده شهید اولموش عمیمین دیواردان آسدیغیمیز شکیلی ایله اوز به اوز سجادهسینین اوستونده اوتورموشدو. او, گؤزلهییردی کی، آذان وئریلسین، سونرا نامازا باشلاسین. بیر کیتاب گؤتوردوم، باشلادیم واراقلاماغا گؤردوم کی، حؤوصلهم توتمور، ائله بو آندا گؤردوم قاپینین زنگی چالیندی، بیلدیم کی ددهدیر. آخی اونون زنگ وورماسینی تانیردیم. کوچه قاپیسینی آچدیم «دده» گیردی حیطه. یون شالی بوینوندایدی، اونون بورکو, کیپریکلری, بیغلاری بوتون اوستو باشی آغ- آپباق ایدی. سالام وئردیم. سالامیمی آلیب الیمدن توتدو بیرلیکده گیردیک ائوه. او پالتووونو چیخاریب آسقیدان آسیب کئچدی همیشهکی یئرینده اوتوردو. او همیشه عمیمین دیوارا آسدیغیمیز شکلی ایله اوز به اوز اوتوروب، هردن اونا باخاردی. اوشاقلار هامیسی گلیب ییغیشدی اونون یانینا. بیر آز حؤوصلهسیزایدی. منی دیزلرینین اوستونده اوتوردوب باشیمی تومارلایا- تومارلایا دئدی:
-حسین بالا باشیم چوخ آغریییر.
من تئز سوروشدوم:
-دده چای گتیریم؟
اونون جاوابینی گؤزلهمهییب, مطبخه قاچیب, آنامدان بیر ایستکان چای آلیب گتیریب قویدوم «دده»نین قاباغینا. او چایی ایچندن سونرا دا، باش آغریسی توختامادی. آنام «دده»یه بیر باش آغری درمانی وئردی.
بیر ایکی ساعات کئچدی، درمان دا «دده»نین باشینی توختاتمادی. اونون بئکئفلییینی گؤروب سوروشدوم:
-«دده» باشینین آغریسینی نه توختادار؟
«دده» منی دیزلرینین اوستونده اوتوردوب باشیمی تومارلایا- تومارلایا دئدی:
-حسین بالا، منیم باشیم آغرییاندا آغ توروپ یئیهرم، باشیم توخدار.
من بونو ائشیدنده, اهمالجا گئدیب ساخسی داخیلیمی یئریندن چیخاریب سیندیردیم. اونون پوللارینین هامیسینی جیبیمه تؤکوب, بورکومو گؤتوروب یاواشجا ائودن چیخدیم.
ائشیکده قار لاپ برکیمیشدی. هاوا قارانلیقلاشیردی. گل- گئتده اولانلارین اوستو باشی آغ- آپباق ایدی، کوچهمیزدهکی مئیوهچی دوکانینا ساری قاچدیم. دوکانا گیریب سالام وئرندن سونرا سوروشدوم.
-آغا بیر کیلو آغ توروپ وئرین.
دوکانچی اللرینی چیراقدا قیزدیرا- قیزدیرا دئدی:
-آغ توروپو قورتارمیشیق بالا.
نئجه اولمالی اولسا «دده»یه توروپ تاپاجاغام دئیه، دوکاندان چیخیب یولا دوشدوم بئش- آلتی مئیوهچی دوکانینی دولاناندان سونرا اوز محللهمیزدن خئیلک اوزاقدا آیری بیر محللهده بیر مئیوهچی دوکانیندا آغ توروپ تاپدیم. اونوندا توروپونون لاپ یئر دیبی ایدی, چوخ چتینلیکله بیر کیلو توروپ چکیب, اوتوز تومن دوکانچییا وئریب دوکاندان چیخیب بیر باشا قاییتدیم ائوه.
ائودن چیخاندا, کوچه قاپیسینی نئجهکی آچیق قویموشدوم ائله او جور قالمیشدی. قاپینی اوتوروب بیر باشا گئتدیم ائوده مطبخه. آنام منی گورجک حیرصلندی:
– اوشاق بو قارا- قاردا هاردایدین؟ اوز گؤزون قیپ- قیرمیزیدیر.
الیمدهکی پاکئتی آناما وئریب دئدیم:
– آخیردا آختاریب تاپدیم.
آنام توروپلاری گؤرنده سئوینیب گولدو. تئز بیر آز اونلاردان یویوب رندهلهدی بوشقابا قویدو. آخی «دده»نین دیشلری قوندارما ایدی.
«دده» منیم الیمدن رندهلی توروپلا دولو بوشقابی آلیب یئره قویدو. سونرا سئوینجک منی باغرینا باسیب باشیمی تومارلایا- تومارلایا اهمالجا دئدی:
– سن منیم حسین بالامسان.
من باشیمی اوجا قالخیزاندا، گوردوم کی، «دده»نین اوزو گولور، گؤزلریندن یاش دامجیلاری آخیر. اونون باخیشلاری عمیمین دیوارداکی شکلینه تیکیلمیشدی. ننهم ده سجّادهسینین باشیندا اوتورموشدو، منی سوزوردو…


text:
زائوراوستاج 8 یانوار1975-جی ایلده؛باکی شه هه رینده؛آنادان اولموش.ایلک تحصیلی نی؛آغدام رایونونون یوسیفجانلی که ن د؛اورتا مه ک ته بینده آلمیش؛آردیجیل اولاراق باکی دوله ت اونیوئرسیتئدینده عالی تحصیلاتین بئین الخالق ایختیراچیلیق وبیزنئس اینستیتوتونـدا و شاماخی هومانیتار کوللئجینده داوام ائتدیرمیشدیر.زائوراوستاج1988-جی ایلده ن؛اعتیباره ن دؤوری مطبوعاتدا؛چیخیش ائدیر. او«یازارلار»ژورنالینین تأسیس چی سی وباش ریداکتورودور. زائوراوستاج*گونآیدین,آغ چیچه ییم,ایسته مه زدیم شاعیراولوم حه له من, گولزار,شئح چیچه ییم,محدود حه ی دتین مجهول دوشونجه له ری, برزخ ده, موم کیمی یومشالاردا,بایاتیلار,بال چیچه ییم,گولونون شعرله ری, سئوینکی سئویله سیز..,قه ل بیمین آچیقجاسی,اوستادنامه,نیشانگاه, چه ه رایی کیتاب,اوتوزایلدیرالده قه له م,کیمی شعرله ر اوسوبجان افسانه سی آدلی مقاله له ر توپلوسونون و آذربایجان رئسپوبلیکاسینین میللی قهرمانی گیزیر موباریز,,ایبراهیمووون عزیزخاطیره سینه حسر اولونموش,,اوری یئنتیر اولدوزو,,کیتابینین موعه ل لیفیدیر. اوستاجا گؤره یازارلار؛آنجاق یازارلار... یعنی شوبهه سیز کی؛حیکمه ت و سؤز؛اوجا تانرییا مخصوصدور بیز ساده جه؛دیکته اولونانلاری قه له مه آلان؛قه له م توتان قوللاریق. قه له مین صاحیبیده اودور
! اوستاجلییام الیم عرشی اعلادا... بو نه سیته م میلله تیم نه بلادا؟


text:
تبریز میرتچیللاری و مزهلی سؤزلر(۱- تبریز میرتچیللاری)
رضا همراز
آذربایجان، خصوصی ایله قوجا تبریز ان اسکی زامانلاردان حاضیرجاوابلیغا، دبکلییه و دئییب – گولمهیه آد چیخارتمیشدیر. هاواسینا دئییل کی بو شهرین جماعتی حاقدا بئلنچی بیر سؤز دئمیشلرکی «تبریز اهلینین یاریسی دلیدیر، یاریسی ایسه دلی باز» بو شهردن بول – بول دوببهلر باش قاوزامیشلار کی تاسفله ایندی اونلارین آد – سانلارین آراماق اؤزو بؤیوک و گوج آپاران بیر ایش کیمی ساییلا بیلر. هله ۳۰ – ۴۰ایل بوندان اوله کیمی میرتچیللار محلهلرین یا خود دربند باشلاری، قهوه قاباقلاری و نه بیلیم هانسی بؤیوک بیر ائولرده توپلانیب دوببهلیکله باشلارین قاتیب، میرت چیخاردی یوغورت آغاجینا! میرتچیللار توپلانان قهوهخانالارین آن آدلی- سانلیسی و تانینمیشی تبریزده اولان «ائششکلر قفهسی» ایدی. یاخشی بیلیرسیز کی قهوهخانالارینرولو بیزیم تاریخیمیزده هئچ ده اونودولمازدیر. واختی ایله بیر چوخ ضیالیلار اورایا توپلاشیب چوخ ساحهلرده اؤلچو – بؤلچو ائدرمیشلر. اونلارین بیر سیراسیندا هله ده بوگون تویوقچولار، اوزوک – تسبئح ساتانلار، قوش بازلار، شاعیرلر، توپچولار , عاشیقلار و باشقالاری توپلانارلار. بو چایخانالارین بیریسی ده تبریزده گئچمیش زامانلاردا اولان ائششکلر قفهسی ایدی. دئمهلییم بو چایخانا یا خود قهوهخانا تبریز بازارینین ایچینده بیر کروانسارادا (ایکی قاپلیلاردا) اولاردی. ایندی همین قهوهخانانی اورانین صاحبینین اوغلو اوشاقلار ایچون اویناتمالی یا خود ایلنجه ساتان یئره چئویرمیشدیر. دئدییم کیمی بئش – آلتی ایل بوندان اول من بیر نئچه دوستلا برابر اورا گئدیب یاخیندان گؤردوک. اورایا اساسا تبریزین دوببهلری توپلانیب یالنیز دئیب – گولمهیه کفایتلنمهییب یئری گلدیکده گون مسئلهلرین ده اؤرتولو و طنز اولاراق تنقید آتشینه توتاردیلار. اورانین فیرلادانلاریندان:
۱- ساری قولوخان (۱۳۴۸ینجی ایل ۹۴ یاشیندا ساری قولوخان دونیاسین دهیشیب، تهرانین امام زادا عبدالله قبرستانیندا تورپاغا تاپیشیریلمیشدیر. هله ده تبریز جماعتی اونون گولمهلی سؤزلریندن دئیب – گولرلر)
۲-رحیم آبیاری
۳- میر جعفر اوغلو میر محسن مستجاب الدعوه (میر محسن مستجاب الدعوه ۵۹ ینجی ایلینین شهریور آیینین اونونجو گونو، ۷۵ یاشیندا دونیاسین دهییشیب تبریزین وادیرحمت قبرستانلیغینین ۶ ینجی بولوکوندا – ۴۹ ینجیردیفین آلتینجی نومرهلی قبیرینده تورپاغا تاپیشیریلمیشدیر. )
بو قهوهخانا ۵۷ انقلابیندان بیر ایکی ایل سونرایا کیمی داوام گتیرمیشدی. نهایت بیر پارا مسئلهلره گوره اورانین قاپیسین باغلاییرلار.
دئدیکلره گوره اورا هر بیر کیمسه گلسهیدی سؤز سؤز اونو لاغا قویوب بیر تهر دئیب – گولردیلر. هابئله دئدیکلره گوره اورا بؤیوک – بؤیوک یازیچیلار و شاعیرلرده گلیب – گئدردیلر. بو یازیچیلاردان دونیا شهرتلی یازار دوقتور غلامحسین ساعدی، عمران صلاحی، جلال آل احمد و. . . بو چایخانادان گوروش ائدیب یازیلاریندان ایسه گاهدان اوترگی حالدا اشارهلری اولموشدو.
ماراقلیدیر کی اورایا گلنلرین هامیسی بیر گؤزده گؤرونردیلر. نه بیلیم بو سرهنگدی، بو سرواندای، بو دوقتوردی، بو معلیمدی اورادا اوخونمازدی.
یادیما گلن گئچمیش دوببهلردن کی یا آدلارین ائشیدیب یا خود گؤرمهیینه موفق اولموشام اؤرنک ایچون بونلارین آدلارین چکه بیلرم.
۱-میرزه باغیر حاجیزاده:
میرزه باغیر حاجیزاده بیلدییمیز کیمی تبریز تیاترینین آدلی – سانلی، عین حالدا آدی نسبتا اونودولموش بؤیوک هنرمندلریندن ایدی. او عؤمور بویو اؤز وطنداشلارین گولدوروب نهایت سورگون و زیندانلارا معروض قالمیشدیر. بیرینجی دؤنه اولاراق اوستاد سعید منیری بو بؤیوک هنرمندین یاشاییشین قلمه چکیب، انقلابدان سونرا بیر نئچه دؤنه چاپ اولموشدور. سونرالاررحمتلی اوستاد محمدعلی فرزانه ده بو قدهر شخصیتدن خاطیرهلرین بیر کیتاب ائتمیش کی بو سطیرلرین یازارینین همتی ایله چاپ و یاییلمیشدیر. دئییرلر بیر گون حاجیزادهنین بالاباغدا نمایشی وار ایدی. خالق آرا بلیطلر ده ساتیلیب توکنمیشدیر. گویا نمایشین تورکجه اولدوغونا گوره خفیه مامورلاری بونو بیلیب، حاجیزادهیه مراجعه ائدیب، دئییرلر: نه جور بیلیطلری ساتمیسان او جورده اونلاری قایتار! حاجیزاده دئییر آخ جانیم بو ایش اولاسی دئییل کی! من نه تهر بلیطلری گئری قایتارا بیلهرم ؟ دولت مامورلاری دئییرلر دا بوراسین اؤزون بیلهسن! بیز گؤرسک بورادا نومایش وئریلیر بیز بیلهجهییک، سن! ناچار قالان حاجیزاده چوخ گؤتور – قوی دان سونرا بیر فیکیر بئینینه چاتیر. نوماییش باشلانان چاغی او بالاباغین قاباغینا بیر کورسو (صندل) قویوب؛ اوستونه چیخیب اوجا سسله دئییر: آی بالا بیلیطلرینیزی وئریب پولوزو آلین؛ دولت مصلحت گورمهییب. یا آللاه؛ تئز گلین! بو صحنهلری گؤرنلر طنز قالیبیندا یئنی بیر درس آلیب، دولتی تنقید ائدیب، هامیسینین دوداقلاری بوزوله – بوزوله اورانی ترک ائتمه مجبوریتینده اولورلار.
۲-رحیم آبیاری:
بو هنرمند ده گویا تبریزده ائششکلر قهوهسینین دولاندیرانلاریندان ایدی. تاسفله ترجمه حالیندان بیر زاد الده ائده بیلمهدیک.
۳-رسولراه آهن:
بو بؤیوک هنرمندی بیر نئچه دؤنه گؤروب دبکلیکلرینه شاهید اولموشدوم. او رحمتلی بیر گون بیزی اوستاد یحیی شیدا ایله داش ماغازالارین آغزیندا دوتوب آغیز – گؤزون اویان – بویان ائده- ائده دئییردی: گونلرین بیرینده ائویمیزده آنام ایله سؤزوم چیخدی. او دئدی، من دئدیم نهایت باسدیم قولاغینین دیبینه. یازیغین اوز – گوزوندن قان شورولدوردو ! بو آرا تئز دستمال گتیریب، اوز – گؤزون سیلدیم. آخی ننهم دی دئدیم بیردن عاق والدین اولارام! یازیق ننهم دئدی: سودومو حالال ائلهمیهجهیم! ائله بونون آغزیندان سؤز چیخماق هامان منیم ده بیر جعبه محله باققالیندان سود آلیب، گؤتور بو دا سنین سودون آز دوک – دوک ائله. نئجه ائلهییم من عاق والدینلیکدن همشه قورخاردیم!
۴- میر قولابیه:
تبریزین چاغداش دبکلریندن ایدی. آدیندان بللی اولدوغو کیمی سید ایدی. میر قولابیهنین ادا – اصولو گئچمیش تبریزلیلرین هله ده یادلاریندادیر. رحمتلی آتام اوندان آی سؤزلری دئییردی. اونون بیرسیرا جوکلاری بو گونکو گنجلرده گلیب چاتمیشدیر. اونون گؤردویو ایشلرین بیریسی بولهدیر. «میر قولابیه اؤزو دوببه اولدوقدا یامان کلکباز ایدی. دئییرلر او گئدردی بازاردان بورونج سکهلری آلیب، اونلاری سیلیب تمیزله یب و قیزیل قابلاریندا ( قوطولاریندا) قویوب، سامان مئیدانی، شاطیر علی دوزو ؛ یئکه توکانلاردا دوروب گلیب – گئدن کندلیلرین قاباغین کسیب دیلین اییب دئییردی: بیز تورکیهدن گلمیشیک آنجاق بورادا بیزیم هرنهیمیزی ویریبلار(اوغورلایبلار) ایندی تورکیهیه دؤنمک ایستهییریک. (او بو سؤزلری گویا عثمانی لهجهسینده دانیشاردی کی یازیق کندلیلری ایناندیرسین) یازیق کندلیلرین اورهکلری یانیب بو بورونجو آلیب باغریلارینا باساردیلار کی گویا قیزیل بیر لئرهنی نه وئریمه آلمیشیق. نه یازیق کی میر قولابیه پولو آلاندان سونرا آرادان چیخاردی و سونرالار یازیق کندلیلرین ایکی اللری اولاردی، بیر باشلاری.
میر قولابیه آیری ایشلری ایله برابر گون یومیه بو ایشلرینه دوام ائتدیرردی. شانسدان بیر گون شیکایتلر چوخالیر و بو یاخالانیب کلانترییه آپاریلیر. میر قولابیه کلانترینین ایکینجی طبقهسینده هله اینتظار چکیردی کی ؛ گؤرور اوردان آزاد اولان مجرملری بیر پاسبان دربچهدن باشین ائشیگه اوزالدیب آشاغیداکی قاراوولا (بو آزاد دی) دئییر و سونرا او مجرم پلهلری انیب ائشیگه چیخیر. بو آرا نگهبانی کلانتری رئیسی ایچری چاغیریر. نگهبان کلانتری رئیسینین اوتاغینا گئدنده؛ میر قولابیه فرصتدن فایدالانیب گویا او نگهبانین باشینین اوستونده بیر میخا سانجیلمیش پاسیوان بورکون باشینا تاخیب؛ باجادان باشین او نگهبانا اوزالدیب (بو آزاددی) دئیه تئز باشین ایچری قایتاریب بورکو میخا تاخیب پللهلردن انیب و شصتینن ائشیگه چیخیب، تئز جین فنگ اولور. میر قولابیهنی تبریزین پوللولاری اؤز ییغینجاقلارینا آپاریب ساهاتلار اونون ائتدیی ادا بازلیقلاریندان ائشیدیب، دوببهلیک ائدردیلر. تاسفله بو میرتچیل کیشینین دوغوم و اؤلوم تاریخی و خصوصی یاشاییشیندان بو سطیرلرین یازارینین الینده بیر شئی یوخدور.
۵-عسگرانلی:
تبریزین ان تانینمیش دبکلریندن ایدی. اونون گؤردویو و ادا – اوصولوندان فایدالاناراق رحمتلی پروفسور حمید محمدزاده اونلار حئکایه یازمیشدیر کی بیر سیراسی ماراقلا چاپ اولموشلار. تاسفله چوخ آرایب – آختاراندان سونرا عسگرانلینین نه بیر شکلین و نه خصوصو یاشاییشیندان بیر شئی الده ائده بیلدیک. اونون گؤردویو ایشلردن و ادابازلیقلاریندان تبریزلیلرین خاطیره دفترلرینده گزیر. دئییرلر عسگرانلی چوخ بئکار قالیر. آنجاق داها آرواد – اوشاق بونو قیناییر کی، کیشی آخ بئله کی اولماز، باری بیر ایش گور! یازیق ناچار قالان عسگرانلی قرار اولور بیر قفه آچسین. ائودن بیر ساماوار ایله بیر سیرا ایستکان – قندان ترتیب وئریر کی قفه آچسین. گویا هله پیس – پیس بیر شریک ده توتور. بونلار نئچه گون گودورلر آنجاق اورا بیر نفر دولانمیر کی دولانمیر. بونلار بو قراره گلیرلر کی اوزلری دویونجا چای ایچیب، ایچدیکلری چایلارین پوللارین دخیله سالسینلار. بیر – ایکی گون ایدی کی بونلار بو ایشی گؤروردولرکی شانسدان دا بیر مامور ایچری گلیب عسگرانلیدان بیلمیرم بهداشت کارتی یا کسب پروانه یا نه کارتی ایستهییر کی او دا یوخ ایدی. بدبخت عسگرانلی بو کارکاغازی جورلهینمهدیکده کلانترییه گئتمهلی اولور. نه یازیق کی عسگرانلی آلتی آی زیندانا معروض قالیب اده – باراکاللاه ایله زیندانا دوغرو یوللانیر. خلاصه آلتی آی زیندان قورتاردیقدا ائشیگه چیخیب یئنه ایکی ال بیر قولتوق قالیر. اؤز اؤزونه فیکیرلشیرکی بو دؤنه نه ائدیم ؟ فیکرینه چاتیرکی گئدیم او آچدیغیم قفهیه بیر باش چکیم. تازا قیفیلی آچمیشدی کی بیر مشتری ایچری گیریب آی قارداش منه بیر چای وئر دئییر. یازیق عسگرانلی توموخوب؛ اؤزون ساخلاییر و تئز ساماواری قیزیشدیریب آلتی آی قاباق کی چایدان ایستیکانا بوشالدیب او مشترییه وئریر. مشتری چایین ایچیب، تایین ایستهمهدن آیاغا قالخیب آی قارداش بو سنین پولون، آما چایین دم آلماییب دئیه دیشارا چیخاندا، عسگرانلی دئییر: آی قارداش قادان آلیم بو ایش اولاسیدیر کی بیر چای آلتی آیدان سونرا دم آلا بیلمهسین !
۶-ماراغالی اسماعیل:
بو هنرمندده آدیندان بللی اولدوغو کیمی ماراغالیدیر. آنجاق ایللردی کی تبریزده یاشاییر. او، ۱۰- ۱۲ ایل بوندان قاباقدان میرتچیللار جرگهسینه قوشولوب، اؤزوندن بیر نئچه ناواردا بازارا ارائه وئرمیشدیر.
۷-قیرمیزی گوز حسین:
تبریزین باشماقچی بازارینین تیمچهلرینین بیرینین آغزیندا پینهچیلییه باخاردی. اودا تبریزین دوببهلریندن ایدی. ۱۰-۱۲ ایل بوندان اول دونیاسین دگیشمیشدی.
۸- سعید فخریه:
تبریز میرتچیللاریندن ایدی. اوستاد شهریارین بو دوببه کیشییه گؤره بیر شعری ده واردیر.
آردی وار …


text:
باغلی دَییشیکلیکلر
آشاغیداکی ژورنال، قئيد اوْلونان صفحهيه (و يا قئيد اوْلونان بؤلمهدهکی صفحهلره) داخیلی کئچید وئرن صفحهلرده ائدیلمیش سوْن ديَیشیکلیکلرین لیستیدیر. ایزلهمه لیستینیزدهکی صفحهلر قالین شریفتله گؤستریلمیشدیر.
- د
- ویکیدئیتا دَییشیکلیگی
- ی
- بو دییشیک یئنی بیر صفحه یاراتدی (بیرده یئنی صفحهلرین لیستینه باخین)
- ک
- بو بیر کیچیک دَییشدیرمهدیر
- ب
- بۇ دَییشیک بیر روْبات طرفیندن ائدیلیبدیر
- (±۱۲۳)
- صفحهنین اؤلچوسو بایت میقداری ایله تعیین ائدیلیر
- صفحه موقتاً پیگیریشده
۲۰ سپتامبر ۲۰۲۱
- اینگیلیس دیلی ۱۶:۴۲ +۳۴۷ Mohammad R. Jamshidi دانیشیق چالیشمالار اِتیکِتلر: موبایل ایله دَییشیک موبایل وبی ایله دَییشیک گورمهلی دَییشدیرمک


text:
آرچیٛن arçyn I
- مشخصات
- مجموعه: سؤزلوک
- منتشر شده در دوشنبه, 07 مرداد 1392 13:59
- تعداد بازدید: 895
آرچیٛن arçyn I- کؤنـ. س. تۆرکمنیستاندا اؤنگ - اوْبا سوْوِتیٛنینگ باشلیٛغیٛ وظیفهسینی یِرینه یِتیرِن وظیفهلی آدَم. قاتیٛ گیدِرسینگ، سِن آرچیٛنیٛنگ اوْغلیٛ بوْلدوُغیٛنگ آسمان بوْلدوُغیٛنگ دأل (ا. دوُردیٛ، سایلانان اثرلِر). اوْنوُنگ گیردهجیسینی بوْلسا اوْبا آرچیٛنیٛ اِلینه-آغزیٛنا یِتیرمأن آلیاردیٛ ("سوْوِت تۆرکمنیستانیٛنیٛنگ آیاللاریٛ” ژوُرنالیٛ). بیر گِزِک آرچیٛنلاریٛ ستوْلوُنگ باشیٛندا صُحبت اِدیپ اوْتوُران اِکنلِر (ن.و. گوْگوْل، اثرلِر).


text:
آکریلونیتریل بوتادین استایرن
آکریلونیتریل بوتادین استایرن (اینگیلیسجه: Acrylonitrile butadiene styrene, روسجا: AБC-плacTиk، عربجه: أكريلونتريل بوتادين ستايرين ) بیر شیمیایی ماده. آکریلونیتریل بوتادین استایرن نیتروژن بیلشیکلری گروه یا قروپوندا یئرلشیر.
بیرده باخ[دَییشدیر]
قایناقلار[دَییشدیر]
اینگیلیسجه ویکیپدیاسینین ایشلدنلری طرفیندن یارانمیش «Acrylonitrile butadiene styrene»، مقالهسیندن گؤتورولوبدور. (۳۰ نوْوامبر ۲۰۱۷ تاریخینده یوْخلانیلیبدیر).
قارداش پروژهلرده آکریلونیتریل بوتادین استایرن گؤره داها آرتیق بیلگیلر تاپابیلرسینیز.


text:
گونئی آذربایجان مستملکه حیاتی کئچیردیینه گوره ، اونون یئر آلتی ثروتلری، خاریجی تیجارتی ، اقتصادییاتی نین بوتون ساحه لری ، ائله جه ده مدنی یتیندن توتوب صنایعینه قده ر ، هامیسی ایران ایشغالچی رئژیمی نین نظارتی آلتیندا اولان بیر اولکه دیر. ایرانین ایشغالچی رئژیمی خالقا قارشی ایجرا ائتدییی تضییق (باسقی ـ فشار) سیاستی نین نتیجه سینده اقتصادی ، سیاسی و اجتماعی بحران هرگون ده رین لشمکده ، خالقین سفالت ـ یوخسولوغو قورخونج درجه ده آرتماقدا ، حیات شرطلری چتین لشمکده دیر. خالقیمیز اوز رضایتسیزلیغینی بیلدیرمک ایسته دیکده ، مستملکه چی رئژیم طرفینده ن وئریله ن جواب ، توتوقلاماق، ایشکنجه و اعدامدیر. یعنی رئژیمین آنلادیغی دیل باسقی و تئروردور… رئژیمین دوسداقلاری غئیرتلی و فداکار اوغول و قیزلاریمیزلا دولودور.
خالقیمیزین قورتولوشو!
میللی قورتولوشچو و دئموکراتیک کاراکترلی( خصوصییتلی) ان کیچیک حرکتلری بئله تحمول ائده بیلمه ین، میللی قورتولوشچولاری مئیدانلاردا ، خالقین گوزو قارشی سیندا آسیلان، یاخود شیکنجه ائولرینده ایشکنجه آلتیندا وحشی جه سینه اولدورولن ( شهید ائتمک) بیر اجتماع دا قانون دوولتینده ن ، دئموکراسیادان بحث ائتمک گولونج بیر شئی دیر. اوسته لیک مستملکه ده اولان اولکه میزده حقوق دان ، قانون دولتی ینده ن ، آنایاسادان، وطنداشلیق حقوقوندان ، حتا اینسان حاقلاریندان دانیشماق ساده لوح لوکدور. یعنی ایمکانسیز بیر آرزودور.
بئله بیر دورومدا ایشغالچی ، مستملکه چی رئژیمین هجومونا ، تئرور و باسقی سینا قارشی قویماق اوچون، تک یول قالمیشتیر و او دا «مشروع مدافعه» دیر.
قهرمان میللتیمیز!
آرتیق ایستک و حقلریمیزی مجازی دونیادان گئرچک میدانا داشیمانین زامانی گئلمیش، بیر خورداد قیامی گوستردیکی ، میللت بیرلیکده خیاوانلارا توکوله ره ک حاقلارینی هایکیریرسا هئچ بیر گوج اونون قارشیسندا دوراماز، رئژیمین الی قانلی قاتیللری ده بونو بیلمه لیدیرلرکی «بابک فدائی لری» میللتینه اوزانان ناملی و اللری قیرماغا حاضیرلاشیرلار. آرتیق نه ساتقین مانقورتلار و نه رئژیمین باشقا یئرلردن گئتیردیک لری قاتیللره هئچ بیر یئر امنیت اولمایاجاق ! بونا سوز وئرمه لییق و بو حلیمیزه صون.
یاشاسین اوزگورلوک میاریزه میز!
قهراولسون اشغالجی رئژیم!
«ملی یول تشکیلاتینین مرکزی کمیته سی»
ایضاح ۱ –
* میلی یول تشکیلاتیندا کونوللو اویه اولماق ایسته ین تورک قیز و تورک اوغلان دلی قانلی لاری ایستک و انفروموسیالارینی بو آدرسه گوندره بیلیرلر . uye@milliyol.org
ایضاح ۲ –
*«آل بایراق دسته لری » ، «بابک فدایی دسته لری» و «تورک اوجاقلاری» اسکی یول و یونتم لرایله گیزلی فعالیت لرینه دوام اتمه لیدیلر. و کندی اویه لرینده کندیلری قبول اتمه لیدیلر و بو چیخیش حال حاضیرده اونلار ایله علاقه لی دگیل


text:
اسکارسدیل، نیویورک
اسکارسدیل، نیویورک (اینگیلیسجه:Scarsdale, New York ) آمریکا اؤلکهسینده بیر یاشاییش منطقهسیدیر. سوْن نۆفوس ساییمی اساسيندا ۱۷۱۶۶ نفر ایمیش و ۱۷٫۲۷ کیلومتر موربّع ساحهسی وار دنیز سوُلاری سَویهسیندن ۶۶ متر یۇکسکلیکده یئر آلیب و نیویورک ایالتینده یئرلشیب.
قایناقلار[دَییشدیر]
- ↑ 2016 U.S. Gazetteer Files. United States Census Bureau. یوْخلانیلیبJul 5, 2017.
- ↑ قایناق خطاسی برچسب
نامعتبر؛ متنی برای ارجاعهای با نام
USCensusEst2016وارد نشدهاست
اینگیلیسجه ویکیپدیاسینین ایشلدنلری طرفیندن یارانمیش«Scarsdale, New York»، مقالهسیندن گؤتورولوبدور.( ۸ آقوست ۲۰۱۸ تاریخینده یوْخلانیلیبدیر).
قارداش پروژهلرده اسکارسدیل، نیویورک گؤره داها آرتیق بیلگیلر تاپابیلرسینیز.


text:
ستانیسلاو سیتاک
ستانیسلاو سیتاک (اینگیلیسجه: Stanislav Šesták) (دوْغوم:۱۶ دسامبر ۱۹۸۲ (۳۸ یاش) Demjata) کئچمیشده بیر فوتبالیست و ایندیلیکده بیر مربی اوْلاراق چالیشیر. ایسلوواکی میلّی تیمی ترکیبینده چیخیش ائدیب و هوجومچو موقعیتینده اوْیناییب. یورو ۲۰۱۶ و فیفا دونیا کاپی ۲۰۱۰ اوْیونلاریندا مئیدانا گئدیب.
اوْیونلاری[دَییشدیر]
قایناقلار[دَییشدیر]
قارداش پروژهلرده ستانیسلاو سیتاک گؤره داها آرتیق بیلگیلر تاپابیلرسینیز.
- صفحههای دارای تابع تجزیهگر آرایشعدد با آرگومان غیرعددی
- فوتبال اویونچولاری قارالامالاری
- AC with 0 elements
- فوتبال اویونچولاری
- ۱۹۸۲-جی میلادی ایلده دوغولانلار
- یاشایان اینسانلار
- آنکاراقوچو کولوبونون اویونچولاری
- ژیلینا کولوبونون اویونچولاری
- ایسلوان براتیسلاوا کولوبونون اویونچولاری
- بوخوم کولوبونون اویونچولاری
- بورسااسپور کولوبونون اویونچولاری
- فرنتسواروش کولوبونون اویونچولاری
- ۲۰۱۰ فیفا دونیا کاپی اویونچولاری
- یوفا یورو ۲۰۱۶ اویونچولاری


text:
ایکی شئعیر، بیر اوخونوش
کیان خیاو
۱ ) قبریستان: نادر الهی
قبریستان
تاماشالی سرگی
کیتاب- کیتاب، درگی- درگی
جیلیدلر
بایاتیلی، آغیلی
اولدو- اؤلدو ناغیلی
آی ( آللاه! )
گؤرهسن بو ( یازیق! ) لار
گؤیدن دوشن آلما پایینی یئدیلر؟
بیرینی اوخویورام اؤترگی
-( یاشار ! )
اون سککیز باهار
داها هئچ بیر زاد اوخونمور
نه یامان الدن دوشوب بو قبیر داشی
گؤرهسن یاغیش دؤیوب
یا آناسینین گؤز یاشی؟!
۲ ) قبیر داشینین کیتابی (کتاب ِ سنگ ِ مزار): اورحان ولی (۱۹۱۴- ۱۹۵۰ –ایستانبول)
هئچ بیر شئیدن چکمهدی دونیادا
میخچادان چکدییی قدر
حتّی چیرکین یارادیلدیغیندان بئله
او قدر متأثر دئییلدی.
قونداراسی وورمادیغی زامانلاردا
آنمازدی آمما ( آللاه! ) ین آدینی
گوناهکار دا ساییلمازدی
( یازیق! ) اولدو ( سولئیمان! ) افندییه!
بو شئعیرلرین ایکیسی ده قبریستان، قبیر و اؤلویله باغلیدیر. ایکیسی ده عادی بیر اینسانین مزاردا اولدوغونو یانسیتماغا چالیشیر. نادیر ایلاهینین شئعیری “یاشار” آدلی بیر اؤلو و اورحان ولینین شئعیری “سولئیمان” آدلی بیر اؤلونون آنلاتیسی (روایتی) دیر. هم ده بو شئعیرلرین ایکیسینده ده “آللاه” و “یازیق” سؤزجویو ایشلهنیب. بیر شئعیرده شاعیر اؤز اوزونو آللاها توتوب قبیرلرین یوخسا دا قبیرده یاتانلارین قایغیلارینی نئجه چکدییینی آنلادیر. نادیر ده بوردا قبیرده یاتان اؤلونو- “یاشار”ی آنلاتمیر و قولایجا اؤزونو قایغی چکن بیر شاعیر کیمی گؤستهریر. بیر شئعیرده ایسه شاعیر اؤزونو باشقاسینین قایغیسینی چکن بیر شاعیر کیمی آپارمیر، اوزونو ده آللاها توتمور. اورحان ولی ده بو شئعیرده اؤزونو بیر شاعیر کیمی دئییل، محض اؤلونون- “سولئیمان” ین آللاهلا موناسیبتینی و گئنللیکله دونیا گؤروشونو آنلادیر.
بیر شئعیر دوشونولهرک اوخونان شئعیرلر قونوموندا دئییل و اولا بیلسین کیمی (بعضی) اؤزگون ادبیاتچیلار بیر اؤزگون اوخوجو کیمی بو شئعیری اوخودوغو و ائشیتدیییندن هئچ بیر دادا وارماسین. چون، بیر شئعیر و گئنللیکله بیر متیندن آلینان ائستئتیک داد (حظّ- لذّت)، ایمگهلم- ین (تصویرگری- نین) سوزگجیندن کئچدیکدن سونرا اورتایا چیخیر. نادیرین بو شئعیرینده “باهار” دان باشقا گؤزه گلیم بیر ایمگه یوخدور. اوستهلیک بو شئعیرین سون اوچ دیزهسی گئرچکده بیر چئشید “اینسانین ذئهینسل اورهتکنلییی” دیر. دئمک، شاعیر گئرچکده بو سورولاری اؤز ذئهنینده اورهدیر (یارادیر) و اوخوجویا چاتدیریر. شئعیردهکی آنلامی دا بیر باشا اوخوجویا آشیلاییر. بو شئعیرده قونو قولایجا شاعیرین اؤترگی بیر دویغوسودور. بوردا “یاشار” ین اون سککیز یاشلی اولماسیندان باشقا، هئچ بیر دوروشو، باخیشی، داورانیشی و دونیا گؤروشو سؤیلهنیب آنلادیلمیر. چون، کؤکونده شئعیرین قونوسو قبیرین ایچینده یاتان اؤلو دئییل و نادیر، قولایجا اؤز شاعیرسی دویغولارینی و بوردا دا بیر قبیر داشیندان نئجه دویغولاندیغینی سؤیلهییر. اویسا بیر شئعیر ده اؤزوندن اله گلهجک آنلامی اوخوجویا آشیلامیر. دئمک، اونون شاعیرینین آراجییلا واریلاجاق آنلام اوخوجویا آشیلانمیر. اورحان ولینین یازدیغی بو شئعیرین قونوسو بیر قبیر داشیندان قولایجا دویغولانماسی دئییل ده قبیرین ایچینده یاتان اؤلونون- “سولئیمان” ین دورومو، باخیشی، داورانیشی، آللاهلا موناسیبتی و بوتونلوکله دونیا گؤروشودور. و اورحان ولی بونو آز، اؤز، گؤزل بیر شئعیر دیلییله کیچیک بیر حجیمده بؤیوک بیر آنلاتییا چئویره بیلیب. فقط نهدنسه شئعیرلردهکی اؤلولر شاعیرلرین “یازیق” لاریدیرلار! سانیلیر بو ایکی شئعیرده اؤز دیریلییینده دونیا گؤروشونه واران اؤلو ده “یازیق” دیر، وارمایان اؤلو ده! ایندی نییه؟ بو اؤزو بیر بؤیوک دارتیشما قونوسو اولا بیلر.
اورحان ولی ۱۹۴۰- ۱۹۵۰ ایللرینده شئعیری وزن، اویاق (قافیه) و باشقا اویهلردن آریندیرمیش اولدوغونو گؤستهریب و بونو بیر قورام اولاراق یازین (ادبیات) اوخوجولارینا “قبیر داشینین کیتابی – کتاب ِ سنگ ِ مزار” دا آچیقلاییب. اورحان ولینین او قورامیندان ۷۰ ایله یاخین کئچیب، آنجاق هله ده نادیر ایلاهی – سربست شئعیرلرینده ده بئله – آیاق- اویاقدان اولدوقجا یارارلانیر و یئنه ده وزنله اولدوقجا اوغراشیر. نادیرین بو شئعیریندهکی اویاقلارا باخاق:
سرگی- درگی- اؤترگی ، آغیلی- ناغیلی ، یاشار- باهار ، قبیر داشی- گؤز یاشی.
کیمی شئعیرلر وزن و قافیهسییله شئعیر آدلانسا دا، دیلی تام بیر دوز یازی (نثر) دیلیدیر. چون، هر شئیی اوخوجویا ایضاح ائدیر. اویسا همن اورحان ولی دئمیشکن: “شئعیرین ایضاحا تحممولو یوخدور.”
بؤیلهلیکله بو گونون شئعیری گرهک ده بیر آز آنلامی قاپالی شئعیر اولسون و شاعیرین نه سؤیلهدییی چوخ دا هامی اوچون بللی اولماسین. اوستهلیک بیر شاعیرین نه سؤیلهدیییندن چوخ، اونو نئجه سؤیلهمهسی اؤنملیدیر. باشقا دئییشله، بیر شئعیرده نه دئمکدنسه، اونو نئجه دئمک داها چوخ اؤنم داشیییر. بونو اونوتمایاق: یئنی سؤز دئمک و سؤزو یئنیجه دئمک!…
۸/ ۱/ ۱۳۹۶


text:
تترافلوئوروبرات گوموش
تترافلوئوروبرات گوموش (اینگیلیسجه: Silver tetrafluoroborate, روسجا: TeTpaфTopoбopaT cepeбpa، عربجه: رباعي فلوروبورات الفضة ) بیر شیمیایی ماده. آغ، تۇز حالتینده تاپیلار. تترافلوئوروبرات گوموش فلوئور بیلشیکلری و گوموش بیلشیکلری گروه یا قروپوندا یئرلشیر.
بیرده باخ[دَییشدیر]
قایناقلار[دَییشدیر]
اینگیلیسجه ویکیپدیاسینین ایشلدنلری طرفیندن یارانمیش «Silver tetrafluoroborate»، مقالهسیندن گؤتورولوبدور. (۳۰ نوْوامبر ۲۰۱۷ تاریخینده یوْخلانیلیبدیر).
قارداش پروژهلرده تترافلوئوروبرات گوموش گؤره داها آرتیق بیلگیلر تاپابیلرسینیز.


text:
داها باشلادیم طاهره خانیمگیلی ایزلهمهیه. طاهره خانیمین ایکی قیزی وارایدی, بیر اوغلو. اونلارین ائولری دربندین دیبینده ایدی, بیزیمکی دربندین ایکینجی دؤنومونده. اونون اوچون هر وقت طاهره خانیمین اوغلو کوچهدن کئچنده, پنجرهدن اونا گؤز گزدیرردیم. نئچه یول گؤزو منه ساتاشمیشدی. باشین یوخاری توتاندا. چکیلردیم, گؤزونه گؤرونمهیم. باخیب دا, اونو داواخاناچیلارلا توتوشدوراردیم. چوخ فیکیرلشردیم«گؤرن هانسینا بنزیر؟» آغزی- بورنو بیرینه, بویو- بوخونو بیرینه, شستلی جوان اولوب, اوزونه کیشی شیققی قوندوقجا دا آیریسینا اوخشاردی…
بو سؤزو ائشیدندن بری, ایینه ووردوردوغوموز داواخانادان, اوشونمهیه باشلادیم, چکیندیم اوردان. آراکسدینین دالیندا, دووار دیبینده کی تختین اوستونده اوزاندیقدا, اورایا آسیلان گیرده تابلودا, جاما دولاشان ایلان جانلاناردی, گؤزومون قاباغیندا. سوزولوب منه ساری گلردی. آنامین چادراسیندان برک یاپیشاردیم. دئیردی به ایینهدن قورخورام. «بو دا تازا چیخدی! اَره وئرمهلی اولور بالا- بالا, ایندی- ایندی, اوشاق اَداسی گتیریر.» دئیردی ائوده.
او داواخاناچی بوغو بورما بیر کیشیایدی. دؤکتوردن چوخ بیزیم قصابا بنزردی- طاهره خانیمین اوغلونا دا هئچ بنزهمزدی- کوچه باشینا قالمیش قصابا. بلکه ده قارداشیمیشلار. اَتی ائله شاققالاردی, چاپاجاغی ووراردی سوموکلو اته, سوموک ایکییه بؤلونردی, گاهدان دا اوغولاردی…« آخی بونلاردان اونا نه؟» طاهره خانیمین اوغلونون بیغلاری نازیک ایدی. اینجه بیر اوغلان ایدی. «یانی بیری سونرا بئله کوبودلاشا بیلر, گؤره سن؟»
بیر یول دربندین ایکینجی تینین چؤننده, لاپ اوز به گؤز چیخدیق. بیر آن دونوب, قالدیق. پاییزین توتوق هاوالی گونلرینین بیرایدی. او گون گؤزلرینه باخدیم. آلاگؤزودو! نه طاهره خانیم آلا گؤزودو, نه اَری, نه داواخاناچیلار…! بلکه گئیدیی بال بویا یاغمورلوق گؤزلرینده عکس اولموشدو. آما یتی- یاز ایدی بیرداها گؤزلرینه فیکیر وئرنده, توخلاشمیشدی. قونورا چالیردی! طاهره خانیمین گؤزلری کیمی. اَرینین گؤزلری کیمی.
هله بیرگون جلیل آغانین داواخاناسیندان پامبیق آلاندا, گؤردوم او دا گلدی, چکیلیب قیراغا, نوبهمی وئردیم باشقاسینا. دایانیب, دانیشارکن گؤز تیکدیم اونلارا. «یوخ, جلیل آغایا بنزهمیردی.» آما گولنده ایکیسینین ده زنخدانی چوخورا دوشوب, اورهیه یاتیم ائلیردی اونلاری. بیلمیرم او گون نه ایشلری وارایدی, بئله خوش- بئشلشیردیلر. آما بیردن دؤنوب گؤزو منه ساتاشاندا, دوروخسولاندی. اوزلرینین گؤرونوشو بیر- بیرینه چالیردی…من داها گؤزومو بیلهلریندن آییرمادیم. او دا گاهدان دؤنوب منه باخیردی. آخیردا جلیل آغا دیله گلدی «خانیم سیز نه ایستهدیز؟» اونوتموشدوم نه یه گلمیشم. جلیل آغا شککه دوشوب ده, دؤنوب طاهره خانیمین اوغلونا باخدی. او دا باشین آشاغی سالدی.
گونلرین بیر گونونده, طاهره خانیم, باجیسی دوغاندان سونرا قوناقلیق وئرمیشدی. بیزی ده چاغیردی. دازالاق کؤرپه, کیشیلرین چوخونا بنزیردی, ددهسیندن سووای! ددهسینین باشی توم ایدی- قارا”, فر,توم. اوشاغین باشی سئیرک, قوش توکو کیمی اوچاناق, اؤزوده ساریمتیل ایدی.اوشاغی هره بیرینه بنزهدندن سونرا, دئدیلر اوشاق مین هاوایا چالار, سونرا اؤزو اولار. بیر سویو بونا بنزر, بیر سویو او بیرینه…آخیردا اؤزونه بنزر!
ایش لاپ چتین اولموشدو. ائپودو فیکیریم اؤز خیاوانیمیزین داواخاناچیلاریندان سووای, او بیری خیاوانینکیلارا دا گئدیردی. بیرزاد آلماق باهاناسینا گئتدیم بیرینه…گؤردوم دانیشاندا دوداقلاری گیردهلهنیر. ایندی گل بیر یول طاهره خانیمین اوغلون دانیشدیر, یا دانیشاندا دوداقلارینا گؤز تیک! بیر آخشام اوستو, ساعاتی سوروشدوم اوندان. دئدی: دؤرد. اؤزومو دانلادیم. بللیدی دا دؤرد دئینده دوداق گیرده لنر…نئچه هفته سونرا آخشام سککیز- زادایدی. دئدیم: باغیشلایین ساعاتیم دالییا قالیر…«خواهیش ائلیرم» دئییب سککیزه بیر ربع قالیری-نی ائله دئدی, دوداقلاری قاباغا گلیب, گیردهلهنرک. دوداقلاری دولغون ایدی, اونون دوداقلارینا تای. «آی, اؤزودی, تاپدیم» دئدیم…«آنجاق او کوله کیشیدن بئله اوجا بوی بیر اوغلان؟!» فکری آتیلدی ذهنیمه, قویمادی تاپدیغیمدان اؤونم!
بیلدیم آنام مجمعینی ایسلاق گؤردوکده حیرص باغیرساغینی کسهجک. چایلار دا سویوموش اولاردی. هرنه ایسه کئچدیم اوتاغا.
طاهره خانیم منی اوغلونا ایستیردی!«اصلینده اوغلان اؤزو سیزین قیزی بَیهنیب» دئدیلر. منده باشیما خئییر دئدیم, اورهییمده. ال- آیاق ایتیردییمدن بیرزاد اوخودو, یازیق اوغلان. ایندی دئییب به سئوینجک دوشموشم…کیریخلیغیم اوندان چوخ ایمیش آنجاق کی, ائله تومدو.
جوابیم اونا باها باشا گلدی. سینیخدی. اوندان بری, داها باشیمی آشاغی سالاردیم, راستلاشاندا. باشیمی یئره تیکردیم. اصلینده آز قالا اؤزوم ده یئره گیرم. اودا باخیب, سووشاردی…
***
ایللر اؤتموشدو بیر داها اونو گؤردوکده. توک- باشی آغارمیشدی. بو یول یئریمده میخلانیب, قالدیم. توک- باشینین آغلیغیندان یوخ, بنزریشیندن!
«آی آی آی, بئله ده ایش اولار؟» دئدیم. «آدام دا, آداما بو قدر بنزر؟»
طاهره خانیمین اوغلو او الدن گلیردی, من بو الدن او اله کئچیردیم خط کشلیک اوستونده. منی گؤروب, دایانیب, سونرا کئچدی.
«عکسلرین گؤرموشدوم. نئچه ایل قاباق, بیر یول دا اؤزو گلمیشدی. سینیخمیش, توک- باشی آغارمیش بیر کیشی ایدی. دوز طاهره خانیمین اوغلونونو ایندیسینه بنزیردی, دوز!» بو سؤزو دوشونرکن, چیراغ آچدی من قالدیم آرادا, دالیدان اونا باخا- باخا.
آز قالدی قالام ماشین آلتیندا. ماشینلارین سیگنال سسینه دؤندو. منی گؤرجک قاییتدی گلدی منه ساری, قولومدان یاپیشدی آپاردی او اله منی. یوخ جوابیم, اونا آغیر گلمیش ایمیش, منی بو حالدا گؤردوکده بئله, اؤزونو ساخلاشدیریب, هئچ زاد سوروشماسین.
عقله گلمز بیرزاد دوغرولموشدو خیاوانین آراسیندا. ایستهدییمی تاپمیشدیم. آنجاق…
چوخدان ایدی داواخاناچیلاردان یاخام قورتولموشدو…
آنجاق بونو چؤزمک اونلاردان دا چتین اولدو. طاهره خانیمین اوغلو عئینی بیزیم اَبی دایی اولموشدو.
آنامدان ائشیتمیشدیم «اَبی دایین بیر قیزی سئوردی, وئرمه دیلر, کؤکوندن مملکتی بوراخدی,چیخدی گئتدی.» دئیه. داها بو سفر آنامدان سوروشدوم ابی دایینین سئودیی قیزین آدین. اوّل میننا-میننا دوشدو, سونرا دئدی: -طاهره! هویوخ قالدیم…
بئینیمی چوخ یوروب, حئساب گئتدیکدن سونرا, گؤردوم آخی اوندا کی اَبی دایی بوردا دئییلمیش…
«یانی سئومکدن بنزرلیک یارانا بیلر؟!»
یا «بلکه ده سئویب, چاتماماق, آداملاری بیر- بیرلرینه بئله بنزه در!»
یئنه من قالدیم, همی سوچلو, همی جوابسیز!


text:
باشی بلالی خوی
گونش ایلی 1278 نجی ایلین قیش فصلینده تبریز شهری عین الدوله اردوسو حاجی صمد خان شجاع الدوله اردوسو و رحیم خان چلبیانلو اردوسو ساریسیندان مطلق حصر ده ایدی . اونلارین مقصدی تبریزده دایانان مشروطه مجاهدلرین سیندیرماق ایدی . بو حصر داوام ائدرکن 1288 ایلک گونلرینده انگلیس و روس ائلچی لری محمد علی شاها گئدیب و اوندان ایسته ییرلر آلتی گون عرضینده تبریز یوللارین آچسین . محمد علی شاه بونا چاره { روس اردوسو تبریزه داخل اولسون} دئدی ! بوندان بئله کی بو ایکی دولت ائلچی لره تبریز مجاهد لریله گوروشوب و اونلاری محاربه ترکینه راضی ائتمیش دیلر ؛ یئنه 7 اردیبهشت 1288 ده جولفا سرحددیندن روس اردوسو اولکه یه داخل اولدو. دوققوزونجو گون تبریزه چاتدیلار . بئله لیک له روس اردوسو 9 ایل تامام آذربایجان توپراق لارینی آیاغی آلتینا آلدی و باشاردیغی قده ر جنایت لر توره تدی .
1290 سون گونلرینده روس دولتی ایران حاکمیتدن شوستر ؛ آمریکالی مستشارین اولکه دن چیخماسینی طلب ائتدی . پارلمنت بونا سس وئرمه دی . روس قوشونو یئنی دن آذربایجانا یورودو . 20 دی 1290 دا ؛ روس لار تبریزی اله آلیب و ثقه الاسلام و دیگر 9 مجاهدلری دارا آسدیلار . عادی شخص لرین حالی بللی ایدی . روس لار حاجی صمد خان شجاع الدوله نی تبریزه گئتیریب والی ائتدیلر . مین لر انسان اونون الی له هلاکته چاتدیلار .
بئله بیر گون لرده قدرت الملک آدلی بیریسی حاجی صمد ساریسیندان خوی حاکیم لیینه گلدی . داها سونرا حیدرخان امیر تومان و سونرا نمو خان ایلخانی و سونرا امیر امجد آدلی بیریسی خوی والی سی اولدولار . روس لار هئچ بیرینی بئینمه دن سالار حسنعلی خان اواجقی نی والی ائتدیلر . اوندان علاوه حاجی حسن تاجر باشی روس لارین [ آگنتی ] آدلانارکن یاخشی خدمت لر ائدیردی !! اونون سوزونه گوره همین ایلین 8 آبان دا 150 روس قزاقی پرابرازنسکی باشچی لیق ایله خوی شهرینه داخل اولدولار .داها سونرا توپخاناسی خویا گلدی و نهایت 1700 قزاق خوی دا یئرلشدی . سالار خان همایون ایش دن کنار اولدو و یئرینه اعتمادالدوله { حضرت اشرف } گلدی . او مطلق روس لارین نوکری سانیلیردی . میر اسدالله قاراعینی و ایکی اوغلو میر آقا و میر هدایت آدلیم مجاهد لر اونون امری له هلاکته چاتدیلار .
خوی بو دهشتلی گون لری سووارکن ؛ روس و عثمانلی بیر بیرینه قارشی دایانیب و بیرینجی دونیا محلربه سینه حاضیرلانیردیلار . روس لار خوی شهرینی اوزلرینه مرکز ائدرکن زنرال نظر بیگف آدلی باش ناظری بو شهرده یاشاییب و امریه لر بورادان گئدیردی . خوی اهالی سی نین یاشامی روس کنسولو و حاجی حسن تاجر باشی الی له اداره اولونوردو ! ایلک پارلمنت 13 آذر 1293 ده قورولاندا خوی بو پارلمنت ده نوماینده سیز ایدی .نه دن کی روس لار سئچگی یه ایذین وئرمه میش لر ! دیگر طرف دن خوی شهرینده بیر یتیم خانا قورولموشدو . اونون باشچی سی بیر آلمانیالی شونمن آدیندا ایدی . شونمن یتیم خانا آدینا خوی دا حربی مرکزلر بر پا ائدیردی . و داها آرتیق بو آرادا خوی اهالی سینه اذیت وئره ن عثمانلی توپراقیندان قاچان ارمنی لر و جیلولار اولوردولار . اونلار البته روسیه مقصدینه عثمانلی نی ترک ائتمیش لر آمما خوی و سلماس دا قالمیش لار . روس لارسا بو قاچقین لاری ایسته دیک لری یئرلرده یئرلشدیریب و او یئرلرین اصیل مالیک لرینی یوردوندان قوغوب و یا هلاک ائدیردیلر . 1915 ده روس و انگلیس آراسیندا ایران اولکه سینین بولونمه مقاوله سی باغلاندی و روس اردوسو شمالغرب یئرلرین تامام الینه آلدی و بو یئرلره   آدینی قویدو . روس بایراغی و روس ماناتی هر یئرده گورونوردو .
3 مارس 1918 ده روس – آلمان صلح مقاوله سی باغلاندی . بو مقاوله ده ایران اولکه سیند ن خارجی قوه لرین [ عثمانلی و روس ] چیخماسی طلب اولونردو . روس قوه لری 24 زانویه 1918 ده ایران دان چیخماغا باشلادیلار . آنجاق خوی شهری یول اوستونده اولدوغونا گوره ؛ روس قزاق لاری آزار و اذیتیندن هر نه لر باشینا گلدی . 14 آذر 1296 دا خوی بازاری غارت اولاندان سونرا اودا چکیلدی { 15 تیر 1296 دا اورمو بازاری ارمنی لر و روس لار الی له اودا چکیلمیشدی . } چارسو – خیابان دروازاسی – حاجی امیر تومان بندری – ایپکچی بازار – خرازی بازار – سراج بازار – پای قاپان – دوز مئیدانی – دباغ خانا – چیت سازلار کروانسرایی – شهانق کندی – محله کندی – پولیس خانا – سعید آباد – نوایی کندی – حاشیه رود کندی – خاتوان کورپوسو…… تامام یانیب و غارت اولدولار . مین لر اهالی هلاکته چاتدیلار . نهایت 1297 نجی ایلین آرالیق لاریندا روس اردوسو خوی دان گئتدی بیر حال دا کی مین لر خویلو باهالیق لا – قتلیق لا و تیفوس خسته لی له ال به یاخا قالمیش لار !
آنجاق روس لارین گئتمه سی خوی دا بیر ائیله ده دئیشیک لیک یاراتمادی . نه دن کی بو اولکه نین فلاکت لری گونلری قورتولان دئییلدی . آلمان – انگلیس – ایتالیا – آمریکا – فرانسا – روس – عثمانلی – ارمنی لر – جیلولار – کوردلر … هر بیری بیر طرف دن بو باش سیز اولکه یه مالیک اولماغا چالیشیردیلار . انگلیس دولتی آلمان اردوسونا قارشی چیخماق ایچون اورمو و سلماس دا یاشایان ارمنی لری سیلاح لاندیرماغا باشلادی . مارشیمون جیلولار لیدری اونلاری محاربه یه چاغیریب و بو یول دا هر بیر کیمسه نی اولدورمه یه فخر ائدیردی ! اونلارین حربی مارش لاری :
بیز داغلار باشیندا اوره ک دولو نفرت له محاربه یه گئدیریک
بیزیم اوره ک لریمیز موصل گوروشونه تله سیر
گوزه ل نینوا شهری بیزی چاغیریر
بیز محاربه یه لیدر آدی له – مارشیمون آدی لی – گئدیریک !
آمما محاربه لرده عثمانلی لاردان چوخلو ضربه لر گوروب و قاییدارکن – اورمو – سلماس و خوی اهالی سینی عثمانلی لار یئرینه توتوب و هلاک ائدیردیلر !! روس اردوسو بو باره ده اونلارا یاخشی بیر یاردیم ایدی . مارشیمون دان علاوه آقا پطروس آدیندا بیر جیلو ؛ آسوری لر نوماینده سی کیمی لوزان کنفراسیندا اشتراک ائدیب و سلماس – اورمو و سویوق بولاغی بیر مستقل جیلو اولکه سی قورماق ایچون ایسته دی .
1296 اسفند آییندا اورمو شهری ارمنی – جیلو وروس لار الی له آلیندی . داها سونرا مارشیمون سلماس شهرین آلماغا گلدی . سمیتقو او گونلرده کوهنه شهرده اوزونه بیر شاهلیق قورموشدو ! او مارشیمونو اوزیله بیر گه لییه چاغیردی . مارشیمون اونون لا دانیشیقا گئتدی . آمما سمیتقو اونو و 99 دیگر جیلونو گوروش ائوینده هلاکته یئتیردی . جیلولارسا آجیقدان و انتقام ایچون اورمو اهالی سیندان 15000 نفر اولدوردولر ! بو قرقین اوچ گون داوام ائتدی . آقا پطروس چهریق ماحالینا هجوم ائتدی . هر بیر کس بو آرادا اولومه محکوم ایدی . سمیتقو 700 سیلاح لی کورد ایله خوی شهرینه قاچدی . کوهنه شهر آلینیب و اودا چکیلدی . سلماس تسلیم اولدو . خوی شهرینده هر بیر کیمسه جیلولارا قارشی لیق گوسترمه یه حاضیرلیک گوروردو . بو حال دا مین لر وان ارمنی سی خوی شهرینه داخل اولوب و سمیتقو قوه لری له اوز به اوز اولدولار . سمیتقو اونلاری اسیر توتوب خوی شهرینه گوندریردی . خوی اهالی سی اسیرلری ائولرینده گیزله دیب و یا گیزلی جه یزدکان و یا بابکان ارمنی لرینه یئتیریردیلر . سمیتقو قرقینا داوام ائدرکن آقا پطروس دیگر طرف دن خوی اردوسونا هجوم گئتیردی . سلماس دان و دیلمقان دان و دیگر کند لردن قاچقین دوشه ن یئرلی اهالی لرده 4000 کس خوی دا یاشاییردی . کوردلر تامام سیلاح لی اولاراق هر بیر ائوه هجوم آپاریب و { سیز ائوینیزده ارمنی گیزلتمیسیز } دئییب و ائولری غارت ائدیردیلر و ارمنی تاپیلان ائوی اهالی سی له بیرگه اودا چکیردیلر . نهایت سمیتقو 500 وقر بوغدا و 7000 تومن پول آلیب و خویو ترک ائتدی .
اردیبهشت 1297 ده عثمانلی اردوسو خوی شهرینه داخل اولدو و 28 خرداد دا سلماس شهرین پطروس الیندن آلدی . داها سونرا خوی دا قالیب و اورمونو ارمنی لر الیندن آلماغا یول بولدولار . بو حال دا آندرانیک آدلی بیر اردو باشچی سی 5000 روس و ارمنی سیلاح لی سی له ایروان دان خویا ساری گلدی . خوی اهالی سی { بو روس – عثمانلی محاربه سی دیر . بیز نه ائده ک ؟ } دئییب و چاشقین قالمیش لار . دیگر طرف دن اورمو و سلماسین دهشت لی حالی بونلاری مدافعه یه مجبور ائدیردی . آندرانیک اردوسو خوی شهرین حصره سالدی و اوچ گون تامام دویوش داوام ائتدی . دورونجو گون احسان پاشا اردوسو یئتیردی و آندرانیک سرحده ساری قاچماغا باشلادی . آنجاق خوی شهرینده قاچقین لار پروبلمی – قتلیق – باهالیق – تیفوس و تیفوئید خسته لیی هئله داوام ائدیردی . 2/3 خوی اهالی سی بو ایل ده وفات ائتدیلر . و ایندی سه عثمانلی اردوسو بو شهرده یئنی بیر پروبلمه چئوریلمیش دی . نهایت 1298 ده عثمانلی اردوسو آذربایجانی ترک ائتمه یه باشلاردی . اونلار گئدندن سونرا آذربایجان والی سی تبریزده اولان ارمنی لر خلیفه لیک شکایتی اوزوندن 60 نفر خوی آغ ساققال لاریندان توتوب تبریزه آپاردی . بیچاره خویلو لار ارمنی لری گیزلتمه و قورتارما جزالارینی بئله آلدیلار ! دیگر طرف دن روس و ارمنی اردولاری ؛ نخجوان دان عثمانلی اردو چیخماق همین اورادا اولان مسلمان لاری قوغوب و اونلار بیر باش خوی شهرینه پناه گئتیردیلر . اون ایکی ایل مدامی حال دا محاربه ده یاشایان خوی بو دونه یئنه سمیتقو ایله راست لاشدی .
1297 دن 1301 کیمی سوره ن بو دهشت لی گونلر آمریکا – انگلیس – روس حمایه سینده اولان سمیتقو الی له اوز وئریردی . اردیبهشت 1298 ده سمیتقو خوی و سلماس یولوندا آدام لارین دایاندیریب و یولچو لاردان باج آلیردی . آنجاق بونا دوزمه ییب 12 سلماس کندینی غارت ائتدی و تیمور آغا کوهنه شهرلرینی خوی شهرینه والی گوندردی ! ها بئله جهانگیر میرزا { او خوی شهرینده مکتب خاناسی وارایدی و سمیتقو خویا گلنده اورادا قالماق ایسته ییردی آمما جهانگیر اونا مانع اولموشدو } و میر هدایتی توتوب اونا وئریلمه لرین ایسته دی . خوی اهالی سی دایانیب و بونا راضی اولمادیلار . آمما سپهسالار تنکابنی آذربایجان والی سی مکرم الدوله آدیندا بیرینی خویا گوندردی و ایسته دی بو ایکی شخصی توتوب و سمیتقو یه وئرسین لر ! مکرم الدوله بو ایکی غیرت لی کس لردن سوای محمد علی خان سرهنگ – صدق السلطان و امیر حشمت آدلی اوچ دیگر شخصی توتوب سمیتقویه وئردی و بیر گون سونرا اونلارین هاموسو اولدورولدولر .
29 مهر 1298 ده میرزا علی اکبر خان خوی والی سی تعیین اولدو . او کوردلرایله یاخشی موناسبتی وارایدی . خوی اهالی سی بو خبری ائشیدرکن بازارلاری باغلاییب و تلگراف خانایا توپلاندیلار . اون گون سونرا والی زور ایله شهره گلدی آمما ایکی آی دان چوخ دایانا بیلمه دی و اوندان سونرا نعمت الله خان ایلخانی خوی والی سی اولدو . سمیتقو بو آرادا سلطان احمد و قره قشلاق کندلرین آلیب و اهالی نی تامام هلاک ائتدی . 2500 نفر بیر گون ده هلاک اولدولار . خوی اهالی سی یئنه تهرانا و تبریزه تلگرام لار ووروب و حاکمیتی بو جنایت لردن خبردار ائتدیلر . 5 بهمن ده دیلمقان مرکزینده دولت و سمیتقو قوه لری ووروشوب و سمیتقو چهریقه قاچدی و آز سونرا انگلستان واسطه لیق یله   ائدیلدی !! عفو اولونموش سمیتقو 10 فروردین 1300 ده شکر یازی یئرلرینده یئنی دن محاربه باشلادی . یوزلر عسگر – زاندارم – عادی خالق هلاک اولدولار . ایلخانی – خوی والی سی عمر آقا شکاک لا گوروشدو و سمیتقو نو خوی دان اوزاقلاشدیردی . 20 مهر 1300 ده سمیتقو سویوق بولاغی آلیب و 400 زاندارمی اسیر ائدیب و بیرلیک ده اولدوردو . و سونرا یئنه خویا ساری گلدی . 28 آذر ده دیزج دیز ماحالیندا محاربه اوز وئردی . بو محاربه ده امیر ارشد قاراداغلی هلاک اولدو . قاراغ اردوسو داغیلدی . زاندارم لار خویا و داها تبریزه گئری قاییتدیلار . خوی یئنی دن سمیتقو الینه دوشدو . 14 آذر 1301 ده امان الله میرزا جهانبانی بیر اردو سمیتقویا قارشی خویا گوندردی . سمیتقو اردو گلمه دن اونجه تورکیه یه قاچمیشدی .
بو گون دن بری خوی تاریخینده یئنی بیر صحیفه آچیلیر . آنجاق گئچمیش تاریخی اوخوماق و اوندا اولان ده رین نوکته لری آلماق بو گون گنج لره گره گ لی گورونور . خصوص معاصیر تاریخ آرتیق ده یرلی دیر و اوندان گله جه یه دوزگون یوللاری آلماق اولور .
زهره وفایی


text:
آقا وثاغی دایانیر؛ اطرافینا باخیر؛ حیوان یوخدو. اوٍرهکدن سئوینیر. آددیملاری یوٍنگوٍللشیر، ائوینین قاباغینداکی اقاقیا آغاجینین یانیندان کئچیر. اقاقیا آغاجینین تومورجوقلاری آچیب و بوٍتوٍن بوداقلارینی، خیردا و پارلاق یارپاقلار بوٍروٍیوٍبدوٍر. سانکی آغاج، یاشیل یانان چیراقلارلا بزهنیبدیر.
آقا وثاقی ماشینینا ساری گئدیر. رولون دالیسیندا اوتورور و گوٍزگوٍده اؤز سیر- صیفتینه باخیر. اوٍرهییندهکی سئوینجی و شادلیغی بیردن- بیره یوخ اولور. ماشینینین قاپیسینی باغلایانادک، حیوان چاغریلمامیش بیر قوناق کیمی ماشینا آتیلیر و آرخا صندلیده یئرلشیر.
آقا وثاقی عصبیلیکله اییلیر. اختیارسیز اولاراق، الی، آیاغینین آلتینداکی اولان دمیر میلهیه ساری گئدیر؛ آنجاق اونون باخیشی، ائوینین قاباغینداکی چیلچیراق کیمی یانان اقاقی آغاجینا ساتاشیر. او، الینی دالی چکیر، دوٍزهلیر یئرینده اوتورور. ماشینی ایشلهدیر، یولا دوٍشوٍر.
آقا وثاقی گوٍزگوٍده حیوانی گؤروٍر. او، ازگین و حوصلهسیز، ماشینین آرخا صندلیسینده سرهلنیب، یورغون و یوخولو باخیشینی ائشییه تیکیبدیر. ال- آیاغی تیترهییر، خستهلیک ایزلری، اونون بوٍتوٍن بدنینده گؤروٍنوٍر.
آقا وثاقی شهردن ائشییه گئدهن یولا دوٍشوٍر. او دوٍشوٍنوٍر کی، «اؤتن جوما گوٍنوٍ عجب یاخشی هاوایدی، گوٍن چیخمیشدی، هاوا ایستی ایدی. یاخشی یاپیشیردی. یاخشی اولار یولداشلارین هامیسی گله. اؤتن هفته، نئچه نفری گلمهمیشدیلر. اونلارلا اولاندا آدام راحات نفس آلیر و اؤروٍنده دیریلیک حیس ائدیر. قریبه ایرنج یاشاییشیمیز واردیر. گئجهلر چاخیر ایچمکدن، قومار اویناماقدان لاپ داها چوٍروٍموٍشدوٍم. نه بیر زاد اوخویوردوم، نه بیر یئره گئدیردیم، نه کیمسهنی گؤروٍردوٍم؛ آللاه کسسین…» آقا وثاقی حیوانین خورولتوسونو ائشیدیر، بئزمیشجهسینه گوٍزگوٍدن اونا باخیر. بولاشیق باشدان- آیاغا حیوانی باسیبدیر. او خورولدایارکن یوخودا اؤزوٍنوٍ قاشیییر. بیرینجی دؤنه دئییل کی، او ماشیندا یوخلاییر. آقا وثاقی بیر هفتهنین ایچینده، اوٍچ- دؤرد دؤنه اونون یوخولاماغینی گؤروٍبدوٍر. آنجاق حیوانین خورولتوسو، بو دؤنه هر دفهکیندن اوجادیر؛ سانکی آغیر بیر یوخویا گئدیبدیر. اویاق اولان واختدا اؤزوٍندن شیدتلی بیر ماراقلانما گؤستریر. خیردا گؤزلرینه قریبه بیر حالت وئرهرک، خیرهلنیر و آقا وثاقینی شاشقینلاشدیرارکن، بیر مقاما چاتدیریر کی، آقاوثاقی کؤهنه و موٍندار بیر پارچا کیمی، اونو ماشیندان ائشییه آتماق ایستهییر.
نئچه آی اوّل، آقا وثاقی، سحر ائودن چیخدیقدا، حیوان اونون دالیسیجا آتیلیر ماشینا مینیر؛ آرخا صندلیده یئرینی راحاتلاییر. آقا وثاقی هر نه قدهر چالیشیرسا، حیوانی ماشیندان ائشییه چیخارا بیلمیر. او چارهسیز قالاراق رولون دالیسیندا اوتوروب و ایدارهیه گئدیر. ایدارهنین پارکینگینده ماشینین قاپیسینی آچیق قویور، بلکه حیوان چیخیب گئده و اونون شرری کسیله. آنجاق، آخشام اوٍستوٍ ایدارهدن قاییتماق ایستهینده حیوان تاپیلیب گلیر. او ماشینین آرخا صندلیسینده اوّلکی یئرینده اوتورو. آقا وثاقی اونو ماشیندان ائشییه چیخارماغا چالیشیر. آنجاق حیوان چیغیر- باغیر سالیر. آقا وثاقی قورخوسوندان اونو بوراخیر، ماشینا مینیب و سوٍرعتله پارکینگدن چیخیر. سایخاش بیر یئره گئدیر. ماشینی ساخلاییر، دوٍشوٍر. حیوانی، دؤیمکله ماشیندان چیخارسین دئیه، آغاجدان بیر شوو قیریر. حیوان های- بیدیریق سالاراق دیرهنیش گؤستریر.
آقا وثاقی حیوانی ماشیندان ائشییه چکیر، آنجاق حیوان اونا سوواشیب و بوراخماق ایستهمیر. اولایاراق آقا وثاقینین دؤورهسینه دولانیر و های- کوٍی سالیر. آقاوثاقی یئردن بیر داش گؤتوٍروٍب و اونون باشینا چیرپماق ایستهییر. حیوان سیچراییر و جلد آقاوثاقینین کوٍرهیینه قالخیر. جایناقلاریلا اونون بوینونو سیخارکن کوٍرهیینه مؤحکم بیر ضربه وورور. آقاوثاقییه بوغولماق حیسّی ال وئریر. قوللاری یانینا دوٍشوٍر، داشی آتیر، دیزلری اوٍسته اوتورور، نالهسی اوجالیر.
قورددان دؤنمه ایت یئکهلیکده بیر حیواندیر. حرکتلری جلد و یوٍنگوٍل بدنینین عوٍضولری مؤحکم و قوٍدرتلیدیر. آقاوثاقی ایلک گوٍنلر ائله دوٍشوٍنوٍردوٍ کی، حیوان ایتین موٍختلیف نیژادلارینین بیرینده بیر حیوانشوٍناسلیق سؤزلوٍیوٍنده ایت نیژادیندان اللییه قدهر آد آپاریبلار و هر نؤعوٍنده بوٍتوٍن خصوصیاتینی گئنیش شکیلده ایضاح ائدیبلر. آقاوثاقی حیوانین خصوصیاتینی بوٍتوٍن اللی نؤعوٍن دا خصوصیاتی ایله توتوشدورور و باشا دوٍشوٍر کی، حیوانین ایتلره اوخشارلیغی دانیلمازدیر، آنجاق بو اوخشارلیق اوٍزدن کئچمه اوخشارلیقدیر.
حیوانین دوٍزگوٍن خصوصیاتی، ایتین موٍختلیف نیژادلارینین هئچ بیرینده یوخدور. حیوانین داورانیشیندا، ایتین داورانیشینا قریبه بیر اوخشارلیق وار؛ خوٍصوصیله تزه پالتارلی، فوکول باغلایان آداملارین قارشیسیندا یالتاقلانماسی. حیوانین باشقا خصوصیتلریندن بیری ده ایکی آیاغینین اوٍستوٍنده یول گئتمهسیدیر. ایری- بوروق قیچلارینین اوٍستوٍنده یول گئدنده باشینی یوخاری قالدیریر، سینهسینی قابآقا وئریر. سانکی یول یئریمهسینی تاماشایا قویماق ایستهییر. باشقا خصوصیتلرینین بیری ده بودور کی، اؤزوٍندن جوٍر به جوٍر گورکملر نوٍماییشه قویور. جوٍر به جوٍر مؤوقعلرده اؤزوٍندن بیر سفیل وضعیتلر گؤستریر. وضعیتلره اویغون اولاراق، بوغازیندان انایین بیر سسلر چیخاریر. بو سسلر، بعضی واخت یومشاق و التماس ائدیجی و بعضی واختلار دا کوبود و زوربالیغی ایفا ائدهن سسلر ایدی.
آقا وثاقی چاشباش ووراراق باشینی ایتیریر، نه ائدهجهیینی بیلیمر. نه ایسه اونون چاشباش اولماغینا حیوانین قریبه بیر حسّاسلیغی وار. آقاوثاقی نه قدهر چاشباش وورور، عصبیلشیرسه حیوانین کوٍنجکاولیغی بیر او قدهر شیددتلنیر. سیمیتانلیقجا هر یئردن اونون دالینا دوٍشوٍر. دیققتله، اونون سؤزلرینه قولاق آسیر و ایشلرینه ده قاریشیر. سانکی ائشیتدیکلرینی و گؤردوٍکلرینی یادیندا ساخلاماق ایستهییر.
آقا وثاقی بیر- ایکی دؤنه اؤزوٍندن چیخاراق چیغیرتیسی اوجالیر، آنجاق بو چیغیرتی فایداسیزدیر، گئت- گئده حیوان جسارتلنیر و اونون ایشلرینین قارشیسیندا کوٍنجکاولیق گؤسترهرک، موٍزاحیمتی چوخالیر. هردن بیر نئچه ساعات آقاوثاقینی اؤز حالینا بوراخیر، اؤزوٍ ده گؤزدن ایتیر. آنجاق، آقاوثاقی بو آزادلیغین تامینی دادیب- دادمامیش یئنیدن تاپیلیب گلیر. ماشیندا اؤز یئرینده اوتوروب تام کوٍنجکاولیقلا، اونون داورانیشینا دیققت یئتیریر. اونون گل- گئتلرینه باشقالاری ایله اوتوروب دوروشوغونا، نیظارت ائدهرکن اونون ایدارهسینی ایسه اؤز الینه کئچیریر.
آقا وثاقی یاواش- یاواش باشا دوٍشوٍر کی، جاماعاتین دا چوخو اونون دردینه دوٍشوٍبلر. آنجاق حیس ائدیر کی، چوخلاری اؤز دردلرینی آغیر بیر خستهلیک کیمی خورا خستهلییی کیمی بیر- بیریندن گیزلهدیرلر. و هانسی سببلره گؤره ایسه خوشلامیرلار کیمسه اونلارین دردیندن باش چیخارسین. بیر دفه، تانیشلارین بیرینین ائوینده اوزون قورویوجوسو حیوانا بنزهر بیر حیوان گوروٍر. آنجاق اونون حاققیندا دانیشماق ایستهینده تانیشین رنگی آتیر. اؤزوٍنوٍ بیلمهمزلییه ووررارق، ائویندهکی حیوانین وارلیغینی یئرلی- دیبلی دانیر.
بیر دؤنه ده ایش یئرینده ایذینسیز اولاراق ائله باش موٍدیرلرینین ایش اوتاغینا گیریر. بئله گوٍمان ائدیر کی، تئلفونلا دانیشمآقا مشغول اولان باش موٍدیر جنابلارینین یئرینده اؤزوٍنوٍن قورویوجوسو اولان حیوانا بنزهر بیر حیوان اوتوروبدور. خوٍصوصی ایله اونون گؤزلرینده اولان حالتلرده و گؤرکمینین حرکتینده اونون قورویوجوسو اولانحیوانین گوزلریندهکی حالته و گؤرکمینده حرکته قریبه بیر اوخشارلیق وار. آنجاق، آقاوثاقینی گؤرهن کیمی اونون گوزلرینین و سیر- صیفتینین حالتی دییشیلیر. حیوان، باش موٍدیر جنابلارینین وارلیغینا هوپور و ایتیر. باش موٍدیر جنابلاری ال- آیاغینی ایتیرهرک تئلفونون دستهیینی یئرینه قویارکن چوخ عصبانیتله آقاوثاقینین باشینا چیغیریر و دئییر نه اوٍچوٍن ایجازهسیز اونون اوتاغینا گیریبدیر؟
آقا وثاقی یاواش- یاواش اوخشارلیقلاری سئچه بیلیر. اونون ظنّیجه امکداشلارینین و ائلهجه ده اورادا- بورادا گؤردوٍیوٍ جاماعاتین بیر عدهسینین داورانیشلارینین و گؤزلرینین حالتلری، اونون قورویوجوسو اولان حیوانین، گؤزلرینین و داورانیشینین حالتینه بنزهییر. سانکی اونلارین وارلیغینا بیر حیوان گیریبدیر. لاپ قریبهسی بوراسیندادیر کی، آقاوثاقی گوٍزگوٍده اؤزوٍنوٍ گؤرنده، حیوانین بعضی حالتلرینی، گؤرکمینی اؤز- اؤزوٍنده ده گؤروٍر. آقاوثاقی تزه یویولموش کؤینهیینده بؤیوٍک و کیفیر بیر بیت گؤرهن کیمیسه کیمی بیردن- بیره دیکسینهرک گؤزلری خیرهلنیر.
حیوانین عنادی و جسورلوغو گوٍن به گوٍن آرتیر و اؤزوٍنوٍ آقاوثاقینین ایشلرینه قاتیر. آقاوثاقی اینسانی سربستلییینین الدن وئردییینه گؤره، ائلهجه ده اوٍرهیی ایستهدییی کیمی ایشلره ال وورا بیلمهدییینه گؤره داها اؤزوٍنه فخر ائده بیلیمر.
ازهل گوٍنلرده، چوخ حیله و فندیله اونون شرریندن قاچماق ایستهییر. آنجاق حیوانین موٍزاحیمتی آرتیر و حیوان داها آرتیق اؤزوٍنوٍ اونا یاخینلاشدیریر. آقاوثاقی حئیوانین شرریندن قورتارسین دئیه، هر بیر زادا ال آتیرسا دا آنجاق موٍفّق اولا بیلمیر. نهایتده اومودو اوٍزوٍلرکن حیوانی اونوتماق اوٍچوٍن ایچگییه اوٍز گتیریر. آنجاق بیر گئجه دهشتلنیر. بیر گئجه آقاوثاقی تیریاک و قومار مجلیسیندن قاییدارکن، حیوان اوندان آسلاناراق وار گوٍجوٍ ایله اونون جانینا گیریب و اونونلا بیرلشمهیه چالیشیر. آقاوثاقی واختیله حیوانین باش موٍدیرین جانینا گیرمهسینی خاطیرلاییر. جانینا تیترهتمه دوٍشوٍر. او وار گوٍجوٍ ایله حیوانی یئره چیرپیر و تپییینین آلتینا سالیر، حیوان قاچیر ونئچه ساعات اونو راحات بوراخیر.
ائرتهسی گوٍن، آقاوثاقی کیتابخانایا گئدیر. اورادا باشا دوٍشوٍر کی، حیوان کیتاب اوخوماغی خوشلامیر. آقاوثاقی کیاب اوخودوغو واختدا اونون داورانیشیندا حؤوصلهسیزلیک دویولور.
نئچه گوٍندن سونرا، آقاوثاقی سئویملی قدیم یولداشلاری ایله چؤله چیخاندا، یئنه ده او حالتلر، حیوانین داورانیشیندا تاپیلیر. آقاوثاقی ده سؤنوٍب یادیرغامیش شادلیق و سئوینجلر، بیر داها باش قالدیریب اویانیر. او کیتاب اوخویور، اوٍرهیی ایستهدییی قدیم یولداشلاری ایله اوتوروب- دورمآقا باشلاییر. داها، اوّلکیلر کیمی ایداره امکداشلارینین ائوینه گئتمهیه اورادا تیریاک چکیب، قومار اوینامآقا ماراقلانمیر.
تعطیل گوٍنلرینده ماشینینی گؤتوٍروٍر، ییغینجاق یئرلرینه گئدیر. ییغینجاق یئرلری، شهردن ائشیکده، سایخاش بیر یئردی. یولداشلاری اورایا ییغیلارکن شانلی و طنطنهلی کئچهجکلرینی خاطیرلایاراق، چوخ اوٍمیدوارلیقلا آیدین گلهجهیین حاققیندا دانیشیرلار. هم ده هردن- بیر اونلارین اوٍرهکلرینده تزه آرزو- دیلکلرینی اویادان بیر ماهنی اوخویوردولار.
آقا وثاقی بیر درهنین قیراغیندا اوتوروب. او، آشاغیدا آخان سویون، اوٍرهیی اوخشایان شیریلتیسینا قولاق آسماغی سئویر. حیوان بیر قیراقدا بوٍزوٍشوٍب، موٍرگوٍلهییر. یاخود اویان- بویانا وورنوخور، اولاییر. کئچمیشده اولدوغو کیمی داها اونون داورانیشیندا کوبودلوق قالمامیشدی. دئمهلی، او زهمینی و گوٍجوٍنوٍ الدن وئرمیش قوجا بیر ایته بنزهییردی.
آقا وثاقی بیر قیراقدا، ماشینینی ساخلاییر، دوٍشوٍر. یاواش- یاواش درهیه ساری گئدیر. هله یولداشلاری گلمهییبلر. آخی چوخ تئزدیر. دئمهلی، یولداشلارینی گورمک هوهسی آقاوثاقینی نئچه ساعات تئز اورایا چکیبدیر. همیشهکی کیمی موغاییر اولاراق، آقاوثاقی داها حیوانین آیاق سسینی و اونون درین نفسلرینی اؤز آرخاسیندا ائشیتمیر. آرخایا دؤنوٍر، حیوان ماشیندا قالیب و ائشییه چیخمآقا رغبت گؤسترمیر. سانکی، درهلرین طراوتی، آخار چایین گورولتوسو هئچ بیری اونون رغبتینی و سئوینجینی اویادا بیلیمر. آقاوثاقی گئدیر درهنین قیراغیندا بیر داشین اوٍستوٍنده اوتورور.
هر یئر سایخاشدیر. آقاوثاقیدن باشقا بیر کیمسه دؤورهده یوخدور. گوٍنش، اوٍرهیه یاتیملی ایستیسیله اونون اوٍز- گوزوٍنوٍ اوخشاییر. اوٍرهیی اوخشایان بیر شنلیک ده بوٍتوٍن جانینا هوپور. بیر داشا دایانارکن آیاقلارینی اوزادیر و طبیعتین اوٍرهک اوخشایان گؤزهللییینه دالیر. بو گوزهللیک اونون جانیندا درین بیر دینجلمیش حیسّی یارادیردی. حیوانین زاریلتیلاری، آقاوثاقینی بیردن اؤزوٍنه گتیریر. حیوانی گؤروٍر. حیوان تابسیزلیقلا اویان- بویانا گئدیر، اؤزوٍنوٍ یئره چیرپیر و قریبه بیر سسلر چیخاریر. سانکی شاشقینلیق و سرسملیک توتوبدور؛ پوزغون و یورغون بیر گؤرکمله آقاوثاقییه ساری گلیر. التماس ائدیجی گوزلری ایله آقاوثاقییه باخیر، بورنونو اونون باشماقلارینا سوٍرتوٍر و اونو یئریندن قالدیریب شهره آپارمآقا چالیشیر. اونون پالتاریندان چکیر. تورپاقدا اوهدییرکن اینیلدهییر. اوٍمیدینی الدن وئرهرکن اویان- بویانا قاچمآقا باشلاییر.
حیوان داماقسیزدیر، قریبه سسلر چیخاریر. درهنی اوٍزوٍ آشاغی گئدیر، چایین قیراغیندا دولانیر. سوٍرعتله یئنیدن یوخاری قاییدیر. تورپاقدا اوهدییرکن قیوریلیر.
یازدی. دره باشدان- آیآقا یاشیللیقلا بوٍروٍنوٍب. چایین قیراقلاری گول- چیچکله بزهنیبدیر. چای سو ایله دوپ- دولودور. کؤپوٍکلوٍ سو تپهنین دالینا دؤنوٍب گئدیر.
آقا وثاقی درهنین قیراغیندا اوتوروبدور. اونون، دوٍشوٍنجهسینین آخاری طبیعتین سایخاشلیغی ایله اویغوندور. دردلی بیر زوزه سسیندن، بیردن اؤزوٍنه گلیر. اونون گوزلری، داشین اوٍستوٍندن زوٍروٍشوٍب، هاوادا ال- آیاق چالا- چالا آشاغییا ساری دیغیرلانان حیوانا ساتاشیر. حیوان بوٍتوٍن آغیرلیغی ایله چایین ایچینه دوٍشوٍر. چایین داشلانان سویو اونو گوتوٍروٍب آپاریر.
آقا وثاقی دورور و درهنی اوٍزوٍ آشاغی گئدیر، چایین قیراغیندا دایانیر. داها حیواندان بیر ایز یوخدور. سو اونو گؤتوٍروٍب اؤزو ایله آپاریبدیر.
هاوانین صافلیغی گؤز قاماشدیریجیدیر. گؤی، گوٍزگوٍ کیمی پارلاییر. آقاوثاقینین شکیلی چایین قیراغینداکی گؤلمچهیه دوٍشوٍر. گؤلمچه صاف و زوٍلالدیر. گوٍنشین ایستیلییی و ساری تئللری گؤلمچهنین سویوندا عکس اولونور.
آقا وثاقی اووسونلانمیش کیمی گؤلمچهنین قارشیسیندا دیزلری اوٍسته چؤکرکن سویون ایچینده، اؤز سیماسینا گؤزوٍنوٍ زیللهییر.
او، سویا هوپموش سیماسینین دینجلییینی، آیدینلیغینی ایندییهجک هئچ بیر گوٍزگوٍ ده گؤرمهمیشدیر.


text:
داش داشیماقدان دا چتین گؤرهردیم شاعیرلییی. بیرجه شعر حاققیندا یازماغی شعردن چتین ساناردیم. آمما جواد مجابینین خیرداجا بیر یازیسینی اوخودوقدان سونرا یانیلدیغیمی آنلادیم. گؤبهلک کیمی گؤیهرن شاعیر قوشونونون سایی بونون دانیلماز بلگهسیدیر. بو سیز بو دا شاعیر اولماق اوچون او جنابین اون گؤستهریشی:
ـ تنقيدچيلري شاشیردان، عئيني حالدا اونلارين غرورونو سينديرمايان شئيلر يازين.
ـ البته اوخوجولاري دا حئيران قويماليسينيز. بونون اؤزو ايسه اولدوقجا چتيندير. استراتژي باخیمیندان اوزون بير شعرده اوخوجونون باشا دوشدويو ان آزي بير سطرين اولماسي گرهکلیدیر. قالانيني باشا دوشمهسه ده عاليجنابليق اوزوندن ذهنيني اله آلابيلمهدييي حسابينا قوياجاق. مدرن دونياميزدا گئدن «آنلاماق ياريشيندا» گئري قالماسين دئيه، نه اينكي «باشا دوشمهديم» دئمهيهجك، اوستهليك شعردهكي بوشبوغازليقلاري تعريفلهيهجك.
ـ باشيازارلا دوستلوق ائتمك، تنقيدچي ايله يولداشليقدان داها یارارليدير. بو ايش، زيانين قارشيسيني داها قولايليقلا آلار.
ـ دارتیشما دوغورماق، کسکینلیکله تؤوصيه اولونور. یازیلی موناقيشه ال به ياخا اولماقدان داها ياخشيدير. سؤز دؤیوشدورمه، اؤزو ده ادبي سؤیلنتیلر [شايعهلر] شبكهسينده، ال وئریشلی ساييلير. آنجاق اوقدهر اولماسين كي، هميشه دؤيولهسينيز. کوتله، دؤيولن شعره اؤز قوجاغینی اوزون سوره آچا بیلمز.
ـ ياييمائولری كتابينيزي چاپ ائتمهدييي تقديرده، اونو سانسور و تهلوكهسيزليك سورونلارینا باغلايین. بونو ائده بیلسهنیز بؤيوك اعتبار قازانا بيلرسينيز.
ـ بوتون حريفلري دانماغا چاليشين. بو ايشي ان بؤيوك رقيبلردن باشلايين.
ـ دونيا ادبياتي ايله تانيش اولماسانيز دا اؤزونوزو ساوادلي گؤسترين. بو ايش هئچ كيمي اؤلدورمهييب.
ـ ائله داورانين كي، ائلهبيل تاريخ، مدنيت و مدرنيزم سيزينله باشلاييب.
ـ املا و انشا یانلیشلیقلارینیزین اوستو آچيلديقدا بيآبيرچيليق درجهده سويوق قانليليق گؤسترين. «اينترنت دؤنمینده… [بونلاردان] دانيشماق بوش بوغازليقدير» كيمي سؤزلري تكرار ائتمكله قارشی طرفی چيخيلماز دوروما سالین. البته اؤنجه اونون اينترنتدن باشي چيخماديغيني اؤيرهنين.
ـ هر بير ايراد قارشيسيندا اؤزونوزه تام ايناملا آشاغيداكي سؤزلري دئيين: «من بئله گؤرموشم، من بونو بهيهنيرم، منه بئله الهام اولوب، شعر منه بئله يازديردي.»
ـ اؤزونه اينام، درين بيليكدن داها چوخ، درين آخماقلیقدان ايرهلي گلهبيلر. لاپ بيزيم بو يازيدا اون گؤستريش يئرينه اونبير گؤستريش اوخودوغونوزا باخماياراق اونايكينجي و اينديليكده سونونجو گؤستريش بئلهدير: کوتلهنین آرتيق، يئني شاعير كشف ائتمك حؤوصلهسي قالماییب.
بو گؤرهوی اؤزونوز اؤز اوزهرينيزه گؤتورهرك هر يئرده و هر يوللا اؤزونوزو تبليغ ائدين. تئز و قولايليقلا قبول اولماقدان قورخمايين. اونوتقان و یئلبئیین دینلهییجیلر چوخدور.